## Pravilnik o vježbeničkom stažu stručnih djelatnika u ustanovama socijalne skrbi

### NN 29/1998 (4.3.1998.), Pravilnik o vježbeničkom stažu stručnih djelatnika u ustanovama socijalne skrbi

# **MINISTARSTVO RADA I SOCIJALNE SKRBI**

Na osnovi članka 163. Zakona o socijalnoj skrbi ("Narodne novine", br.
73/97) ministar rada i socijalne skrbi donosi

## **PRAVILNIK**

### **O VJEŽBENIČKOM STAŽU STRUČNIH DJELATNIKA U USTANOVAMA SOCIJALNE SKRBI**

I. OPĆE ODREDBE

Članak 1.

Ovim se Pravilnikom propisuje sadržaj i način provođenja vježbeničkog
staža, uvjeti koje moraju ispunjavati ustanove socijalne skrbi u kojima
vježbenik provodi vježbenički staž, uvjete koje mora ispunjavati stručni
voditelj (mentor), sadržaj i način polaganja stručnog ispita, sadržaj i
izgled uvjerenja o položenom stručnom ispitu.

Članak 2.

(1) Stručni djelatnici koji nakon završenog obrazovanja zasnuju radni
odnos ili volontiraju u ustanovama socijalne skrbi, radi stjecanja sposobnosti
za samostalan rad (u daljnjem tekstu: vježbenici) provode vježbenički staž
u ustanovama socijalne skrbi.

(2) Stručni djelatnici nakon završenog obrazovanja mogu provoditi vježbenički
staž i u drugim pravnim ili fizičkim osobama koje obavljaju poslove socijalne
skrbi pod uvjetima i na način propisan ovim Pravilnikom.

(3) Stručni djelatnik iz stavka 1. i 2. ovog članka koji u vrijeme zasnivanja
radnog odnosa ima u odgovarajućoj struci radni staž kraći od vremena određenog
za vježbenički staž propisan člankom 161. stavkom 1. Zakona o socijalnoj
skrbi, dužan je provesti vježbeničku praksu sukladno odredbama ovog Pravilnika.

(4) Stručni djelatnik iz stavka 1. ovog članka može provesti dio vježbeničke
prakse i u državnim tijelima ili pravnim osobama zdravstva, odgoja, obrazovanja,
pravosuđa, kao i drugim pravnim i fizičkim osobama koje obavljaju poslove
socijalne skrbi.

Članak 3.

(1) Za vrijeme vježbeničkog staža vježbenik se kroz praktični rad i
učenje osposobljava za samostalan rad (vježbenička praksa).

(2) Vježbenička praksa obavlja se prema sadržaju koji je sastavni dio
ovoga pravilnika (prilog 1).

(3) Tijekom vježbeničke prakse vježbenik se priprema i za stjecanje
stručnih znanja predviđenih programom općeg i posebnog dijela stručnog
ispita.

(4) Vježbenička praksa traje 12 mjeseci za vježbenika s visokom i višom
stručnom spremom i 9 mjeseci za vježbenike sa srednjom stručnom spremom
i po proteku ovog roka vježbenici mogu pristupiti polaganju stručnog ispita,
a najkasnije do isteka vježbeničkog staža.

(5) Vježbenička praksa može trajati dulje od roka utvrđenog u stavku
4. ovoga članka pod uvjetima i na način propisan ovim Pravilnikom.

Članak 4.

Sadržajem vježbeničke prakse utvrđuju se:

- zadaće i poslovi što ih je vježbenik u tijeku vježbeničke prakse dužan
obavljati,

- vrijeme obavljanja vježbeničke prakse na pojedinim zadaćama i poslovima.

II. SADRŽAJ I NAČIN PROVOĐENJA VJEŽBENIČKOG STAŽA I UVJETI KOJE
MORA ISPUNJAVATI STRUČNI VODITELJ (MENTOR)

Članak 5.

(1) Za provođenje cjelokupne vježbeničke prakse brine se glavni stručni
voditelj (mentor) i stručni voditelji.

(2) Glavni stručni voditelj mora imati viši a najmanje isti stupanj
stručne spreme u struci za koju se vježbenik osposobljava, najmanje 6 godina
radnog iskustva u djelatnosti socijalne skrbi, položen stručni ispit te
sposobnost i sklonost prema pedagoškom radu.

(3) Glavni stručni voditelj dužan je:

- upoznati vježbenika sa sadržajem vježbeničke prakse i programom općeg
i posebnog dijela stručnog ispita,

- organizirati i neprekidno pratiti provođenje cjelokupne vježbeničke
prakse,

- organizirati upućivanje vježbenika na provođenje dijela vježbeničke
prakse u druge ustanove socijalne skrbi, državna tijela vlasti, pravne
osobe zdravstva, odgoja, obrazovanja, pravosuđa, kao i u druge pravne ili
fizičke osobe koje obavljaju poslove socijalne skrbi, a ispunjavaju uvjete
propisane ovim Pravilnikom,

- pružati stručnu pomoć vježbeniku u praktičnom radu, upućivati ga na
stručnu literaturu i propise utvrđene programom stručnog ispita, te redovito
održavati s njim konzultacije,

- provjeravati njegov praktični rad,

- obavljati i druge poslove utvrđene ovim Pravilnikom.

Članak 6.

(1) Provedbu vježbeničke prakse u pojedinim ustrojbenim jedinicama ustanove
socijalne skrbi odnosno dijela prakse u državnom tijelu, pravnoj osobi
zdravstva, odgoja, obrazovanja, pravosuđa, kao i drugoj pravnoj osobi koja
obavlja poslove socijalne skrbi organizira i prati stručni voditelj.

(2) Stručni voditelj mora imati najmanje tri godine radnog iskustva
na određenim poslovima na kojima se vježbenik osposobljava te sposobnost
i sklonost prema pedagoškom radu.

(3) Stručni voditelj dužan je:

- uvoditi vježbenika u rad ustrojbene jedinice i pomagati mu uputama
i savjetima pri praktičnom osposobljavanju,

- brinuti da vježbenik obavlja poslove utvrđene sadržajem vježbeničke
prakse,

- obavljati i druge poslove utvrđene ovim Pravilnikom.

Članak 7.

(1) Glavnog stručnog voditelja imenuje, na prijedlog stručnog vijeća,
ravnatelj ustanove socijalne skrbi u kojoj je vježbenik zasnovao radni
odnos ili volonterski rad, odnosno u kojoj vježbenik provodi pretežiti
dio vježbeničke prakse.

(2) Stručnog voditelja imenuje ravnatelj ustanove socijalne skrbi, odnosno
državnog tijela, pravne osobe zdravstva, odgoja, obrazovanja, pravosuđa,
kao i druge pravne osobe koja obavlja poslove socijalne skrbi gdje vježbenik
provodi dio vježbeničke prakse.

Članak 8.

Obavljanje poslova glavnog stručnog voditelja i stručnih voditelja u
ustanovama socijalne skrbi sastavni je dio radne obveze stručnih djelatnika
kojima su povjereni ovi poslovi, a dodatak na plaću ostvaruju sukladno
općem aktu ustanove, odnosno kolektivnom ugovoru.

Članak 9.

(1) Vježbenik je dužan obavljati poslove, koje mu sukladno sadržaju
vježbeničke prakse povjeri glavni stručni voditelj, odnosno stručni voditelj.

(2) Vježbeniku se ne može povjeriti obavljanje poslova, odnosno zadaća
voditelja ustrojstvene jedinice, ni samostalno obavljanje poslova u okviru
javnih ovlasti centra za socijalnu skrb, te drugih složenih poslova, koji
se odnose na prava i interese korisnika socijalne skrbi.

Članak 10.

(1) Za vrijeme praktičnog rada vježbenik vodi dnevnik u koji unosi poslove,
odnosno zadaće koje je obavljao.

(2) Dnevnik povremeno pregledava i ovjerava glavni stručni voditelj
i stručni voditelji.

(3) Vježbenik ostvaruje sadržaj vježbeničke prakse u radnom vremenu
od 40 sati tjedno. Zbog odsustva s rada uslijed bolesti, porodnog dopusta,
vojne vježbe i drugih osnova odsutnosti s rada u skladu sa zakonom, kolektivnim
ugovorom odnosno aktom ustanove socijalne skrbi, produljuje se vježbenički
staž za onoliko vremena koliko je odsustvo s rada trajalo.

III. UVJETI KOJE MORAJU ISPUNJAVATI USTANOVE SOCIJALNE SKRBI
U KOJIMA VJEŽBENIK PROVODI VJEŽBENIČKI STAŽ

Članak 11.

(1) Ustanove socijalne skrbi u kojima vježbenici provode pretežiti dio
vježbeničke prakse moraju ispunjavati sljedeće uvjete:

- da u okviru svoje djelatnosti obavljaju stručne poslove predviđene
u sadržaju vježbeničke prakse određene struke,

- da imaju u radnom odnosu, puno radno vrijeme, stručnog djelatnika
koji ispunjava uvjete za obavljanje poslova glavnog stručnog voditelja
(članak 5. stavak 2. ovoga Pravilnika),

- da imaju u radnom odnosu, puno radno vrijeme, stručnog djelatnika
koji ispunjava uvjete za obavljanje poslova stručnog voditelja (članak
6. stavak 2. ovoga Pravilnika) stručnog djelatnika koji ima isti ili viši
stupanj stručne spreme, struke za koju se vježbenik osposobljava, i najmanje
jednu godinu radnog iskustva na tim poslovima,

- da raspolažu odgovarajućom opremom i prostorom za obavljanje vježbeničke
prakse određene struke.

(2) Vježbenik može provoditi pretežiti dio vježbeničke prakse u ustanovi
socijalne skrbi koja ne ispunjava propisani uvjet iz stavka 1. alineje
2. ovoga članka, ako se sporazumno s drugom (najbližom) ustanovom socijalne
skrbi koja ispunjava ovaj uvjet, imenuje glavni stručni voditelj.

(3) Ako se tijekom vježbeničke prakse ocijeni da ne postoji mogućnost
da vježbenik obavi u cijelosti praksu u ustanovi socijalne skrbi u kojoj
je zasnovao radni odnos, odnosno volonterski rad, ili bi upućivanje u drugu
ustanovu socijalne skrbi pridonijelo njegovom uspješnijem osposobljavanju,
vježbenik će obavljati vježbeničku praksu u drugoj ustanovi socijalne skrbi
koja ispunjava uvjete propisane ovim Pravilnikom.

(4) U slučajevima iz stavka 3. ovoga članka vježbenik se upućuje u drugu
ustanovu socijalne skrbi koja ima sjedište na području iste županije, a
iznimno se može uputiti i u ustanovu socijalne skrbi koja ima sjedište
na području druge županije, ako je to svrsishodnije i racionalnije.

(5) Ustanova socijalne skrbi u kojoj je vježbenik u radnom odnosu, odnosno
volonterskom radu ugovorom uređuje međusobna prava i obveze u svezi upućivanja
vježbenika u drugu ustanovu socijalne skrbi.

(6) Troškovi koji nastanu u svezi upućivanja vježbenika na praksu u
drugu ustanovu socijalne skrbi, (troškovi glede naknade glavnom stručnom
voditelju, stručnom voditelju, troškovi prijevoza, materijalni troškovi
i slično) snosi ustanova socijalne skrbi u kojoj je vježbenik zasnovao
radni odnos, odnosno volonterski rad, ako ugovorom nije uređeno drukčije.

Članak 12.

(1) Vježbenici mogu provoditi dio vježbeničke prakse u drugoj ustanovi
socijalne skrbi, državnom tijelu, pravnoj osobi zdravstva, odgoja, obrazovanja,
pravosuđa i drugoj pravnoj osobi koja obavlja poslove socijalne skrbi,
ovisno o vrsti poslova i zadaća za koje se osposobljavaju tijekom vježbeničkog
staža u skladu sa sadržajem vježbeničke prakse, ako ove pravne osobe ispunjavaju
uvjete iz članka 11. stavka 1. alineja 1. i 3. ovoga Pravilnika.

(2) Ustanova socijalne skrbi koja upućuje vježbenika na provođenje dijela
vježbeničke prakse sukladno stavku 1. ovoga članka, ugovorom uređuje međusobna
prava i obveze u svezi upućivanja vježbenika u drugu ustanovu, državno
tijelo ili drugu pravnu osobu.

(3) Odredba članka 11. stavka 6. ovoga Pravilnika na odgovarajući način
primjenjuje se u svezi upućivanja vježbenika iz stavka 1. ovoga članka.

Članak 13.

(1) Vježbenici koji nisu zasnovali radni odnos, odnosno volonterski
rad u ustanovama socijalne skrbi, već s drugim pravnim ili fizičkim osobama
koje obavljaju poslove socijalne skrbi, vježbeničku praksu provode u ustanovama
socijalne skrbi koje ispunjavaju uvjete iz članka 11. ovoga Pravilnika.

(2) Međusobna prava i obveze u svezi upućivanja vježbenika na provođenje
vježbeničke prakse u ustanovu socijalne skrbi iz stavka 1. ovoga članka
uređuju se ugovorom.

(3) Odredba članka 11. stavka 6. ovoga Pravilnika na odgovarajući način
primjenjuje se u svezi upućivanja vježbenika iz stavka 1. ovoga članka.

(4) Na vježbenike iz stavka 1. ovog članka, u svim drugim pitanjima,
shodno se primjenjuju odredbe ovog Pravilnika kojima se uređuje obavljanje
vježbeničkog staža u ustanovama socijalne skrbi.

Članak 14.

(1) Uspjeh vježbenika prati se tijekom provođenja cjelokupne vježbeničke
prakse.

(2) Glavni stručni voditelj i stručni voditelj ocjenjuju praktični rad
i stečena znanja vježbenika, a uspjeh ocjenjuju opisnom ocjenom koja se
unosi u vježbeničku knjižicu.

(3) Obrazac vježbeničke knjižice sastavni je dio ovoga Pravilnika (prilog
2).

(4) Ako glavni stručni voditelj ocijeni da vježbenik nije u cijelosti,
ili dijelom, zadovoljio u obavljanju vježbeničke prakse odredit će mu rok
u kojem će se ponovno osposobljavati i ocijeniti u smislu stavka 2. ovoga
članka.

IV. SADRŽAJ I NAČIN POLAGANJA STRUČNOG ISPITA

Članak 15.

(1) Stručni ispit dužan je polagati vježbenik po uspješnom završetku
vježbeničke prakse i stručni djelatnik u ustanovi socijalne skrbi, odnosno
pravnoj ili fizičkoj osobi koja obavlja poslove socijalne skrbi, a kojem
je ova obveza utvrđena prilikom prijama u radni odnos.

(2) Stručni djelatnik kojem nije utvrđena obveza polaganja stručnog
ispita može, ako to želi, polagati stručni ispit.

(3) Stručni ispit iz stavka 1. i 2. ovoga članka polaže se pred ispitnim
povjerenstvom ministarstva nadležnog za poslove socijalne skrbi.

Članak 16.

(1) Ispitno povjerenstvo sastoji se od predsjednika, koji je ujedno
i ispitivač, i promjenljivih članova - ispitivača za određeni dio stručnog
ispita.

(2) Predsjednik i članovi ispitnog povjerenstva i njihovi zamjenici
mogu se imenovati samo iz redova službenika ministarstva nadležnog za poslove
socijalne skrbi koji imaju visoku stručnu spremu, šest godina radnog iskustva
na poslovima socijalne skrbi, i položen državni stručni ispit, odnosno
položen ili priznat stručni ispit ili su od njega oslobođeni prema propisima
koji su važili do stupanja na snagu Zakona o državnim službenicima i namještenicima
i o plaćama nositelja pravosudnih dužnosti.

(3) Članovi ispitnog povjerenstva imenuju se i iz drugih državnih tijela
ili ustanova, koji ispunjavaju uvjete iz stavka 2. ovoga članka i rade
na poslovima iz predmeta kojega ispituju.

(4) Rješenje o imenovanju predsjednika, članova ispitnog povjerenstva
i njihovih zamjenika donosi ministar nadležan za poslove socijalne skrbi.

(5) Za svaki ispit predsjednik ispitnog povjerenstva, odnosno u slučaju
njegove odsutnosti zamjenik predsjednika, odredit će imenovane članove
ispitnog povjerenstva za ispitivače.

Članak 17.

(1) Vježbenik koji polaže stručni ispit može podnijeti prijavu za polaganje
stručnog ispita nakon završetka vježbeničke prakse, a dužan je prijaviti
najkasnije tri mjeseca prije isteka vježbeničkog staža.

(2) Stručni djelatnik koji je dužan položiti stručni ispit podnijet
će prijavu za polaganje stručnog ispita najkasnije tri mjeseca prije isteka
utvrđenog roka u kojem je dužan položiti stručni ispit.

(3) Prijava iz stavka 1. i 2. ovoga članka podnosi se ravnatelju ustanove
socijalne skrbi, odnosno ovlaštenom predstavniku pravne ili fizičke osobe
koja obavlja poslove socijalne skrbi u kojoj je osoba koja polaže stručni
ispit u radnom odnosu, ili volonterskom radu, a koji ovjerava podatke unesene
u prijavu i dostavlja prijavu, bez odlaganja, ministarstvu nadležnom za
poslove socijalne skrbi.

(4) Ministarstvo nadležno za poslove socijalne skrbi, dužno je osigurati
polaganje stručnog ispita do isteka roka za polaganje, ako je prijava podnesena
u roku iz stavka 1. i 2. ovoga članka.

Članak 18.

(1) Prijava iz stavka 3. članka 17. ovoga Pravilnika mora sadržavati:

1. ime i prezime, nadnevak i mjesto rođenja te državljanstvo osobe koja
polaže stručni ispit,

2. mjesto prebivališta i adresu stanovanja,

3. vrstu i stupanj stručne spreme,

4. podatke o zadaćama i poslovima koje obavlja i iskustvu u struci,

5. pobliži datum kada osoba želi polagati stručni ispit.

(2) Uz prijavu se prilaže preslika ili prijepis svjedodžbe, odnosno
diplome o završenoj školskoj spremi i ugovor o radu.

(3) Vježbenik uz prijavu prilaže i vježbeničku knjižicu.

Članak 19.

(1) Kad ministarstvo nadležno za poslove socijalne skrbi primi prijavu
utvrđuje da li osoba ispunjava uvjete za polaganje stručnog ispita i o
tome donosi posebno rješenje.

(2) Obavijest o mjestu i danu polaganja stručnog ispita mora biti dostavljeno
osobi koja je podnijela prijavu najmanje petnaest dana prije dana određenog
za polaganje.

Članak 20.

(1) Osoba koja je podnijela prijavu može odgoditi polaganje stručnog
ispita u roku koji joj je određen, ali je o tome dužna izvijestiti ministarstvo
nadležno za poslove socijalne skrbi i to najkasnije tri dana prije dana
određenog za polaganje.

(2) Ako se osobi koja je podnijela prijavu za polaganje stručnog ispita
dogode nepredviđeni razlozi, unutar roka utvrđenog u stavku 1. ovoga članka,
zbog kojih ne može pristupiti polaganju stručnog ispita, može odgoditi
polaganje stručnog ispita s tim da te razloge opravda.

(3) U slučajevima iz stavka 1. i 2. ovog članka smatra se da osoba nije
ni polagala.

(4) Osoba koja je pristupila polaganju stručnog ispita i tijekom njegovog
trajanja odustala smatra se da ga nije položila.

(5) Ako osoba iz zdravstvenih razloga ili drugih opravdanih razloga
odustane od započetog polaganja stručnog ispita ispitno povjerenstvo donosi
odluku o njegovom odgađanju.

(6) O odustanku od polaganja stručnog ispita osoba koja je prijavila
polaganje stručnog ispita dužna je izvijestiti ustanovu socijalne skrbi,
odnosno drugu pravnu ili fizičku osobu koja obavlja poslove socijalne skrbi
koja je upućuje na polaganje.

Članak 21.

(1) Troškove stručnog ispita snosi ustanova socijalne skrbi, odnosno
pravna ili fizička osoba koja obavlja poslove socijalne skrbi koja je uputila
vježbenika ili stručnog djelatnika na ispit.

(2) Stručni djelatnik kojem nije utvrđena obveza polaganja stručnog
ispita, a želi polagati stručni ispit, troškove stručnog ispita snosi sam.

(3) Osobi koja je prijavila stručni ispit i odgodila njegovo polaganje
uplaćeni iznos se priznaje za iduće polaganje stručnog ispita.

Članak 22.

(1) Stručni ispit sastoji se od općeg i posebnog dijela.

(2) Opći dio stručnog ispita polaže se usmeno, a posebni dio stručnog
ispita polaže se pismeno i usmeno.

(3) Posebni dio stručnog ispita koji se polaže pismeno sastoji se od
izradbe radne zadaće u okviru odgovarajućih poslova za koje se osposobljava,
odnosno koje obavlja osoba koja polaže stručni ispit.

(4) Pismenu zadaću u okviru posebnog dijela stručnog ispita određuje
ispitno povjerenstvo neposredno prije početka ispita, na prijedlog člana
ispitnog povjerenstva koji ispituje posebni dio, a iste je struke kao i
osoba koja polaže stručni ispit.

(5) Izradba pismene zadaće ne može trajati dulje od četiri sata.

Članak 23.

(1) Osoba koja polaže stručni ispit pristupa usmenom dijelu ispita nakon
izradbe pismene zadaće, neovisno kako je zadaća ocijenjena.

(2) Usmeni dio ispita obavlja se na način koji omogućava utvrđivanje
stvarne osposobljenosti osobe za obavljanje odgovarajućih zadaća i poslova.

(3) Osoba koja polaže stručni ispit polaže isti tijekom jednog dana,
a iznimno može polagati određeni dio ispita sljedeći dan od dana pristupanja
polaganju stručnog ispita, uz odobrenje predsjednika ispitnog povjerenstva.

Članak 24.

(1) Usmeni dio općeg dijela stručnog ispita sastoji se iz provjere znanja
iz predmeta:

1. Ustavno ustrojstvo i

2. Radni odnosi

(2) Predmet Ustavno ustrojstvo obuhvaća sljedeće pravne izvore:

1. Ustav Republike Hrvatske ("Narodne novine", br. 8/98 - pročišćeni
tekst)

2. Ustavni zakon o ljudskim pravima i slobodama i o pravima etničkih
nacionalnih zajednica ili manjina u Republici Hrvatskoj ("Narodne novine",
br. 34/92. - pročišćeni tekst)

(3) Predmet Radni odnosi obuhvaća sljedeć pravne izvore:

1. Zakon o radu ("Narodne novine", br. 38/95, 54/95 i 65/95),

2. Zakon o plaćama službenika i namještenika u javnim službama ("Narodne
novine", br. 74/94).

Članak 25.

*(1) Usmeni dio posebnog dijela stručnog ispita sastoji se iz provjere
znanja iz predmeta:*

1. Upravni postupak, upravni spor i uredsko poslovanje,

2. Socijalna skrb i sustav socijalne politike,

3. Obiteljsko pravna zaštita,

4. Zaštita djece s poremećajima u ponašanju,

5. Zaštita osoba s tjelesnim ili/i mentalnim oštećenjem ili psihičkom
bolesti,

6. Zdravstvena zaštita i zdravstveno osiguranje.

*(2) Predmet Upravni postupak, upravni spor i uredsko poslovanje obuhvaća
sljedeće pravne izvore:*

1. Zakon o općem upravnom postupku ("Narodne novine", br. 53/91),

2. Zakon o upravnim sporovima ("Narodne novine", br. 53/91, 9/92 i 77/92),

3. Uredba o uredskom poslovanju ("Narodne novine", br. 38/87 i 42/88)

4. Uputstvo za izvršenje Uredbe o uredskom poslovanju ("Narodne novine",
br. 49/87 i 38/88),

5. Zakon o upravnim pristojbama ("Narodne novine", br. 8/96), članci
1.-8. i 11.

*(3) Predmet socijalna skrb i sustav socijalne politike obuhvaća sljedeće
pravne izvore:*

1. Europska povelja o osnovnim socijalnim pravima radnika ("Narodne
novine", br. 37/91) točka 10, 20-30,

2. Zakon o socijalnoj skrbi ("Narodne novine", br. 73/97), i podzakonski
akti,

3. Zakon o zaštiti članova obitelji kojima je hranitelj na obveznoj
vojnoj službi ("Narodne novine", br. 57/76 i 53/91),

4. Zakon o kretanju i boravku stranaca ("Narodne novine", br. 53/91,
22/92, 26/93 i 29/94) - članci 31.-43., 61.-62. i 65.-68.,

5. Zakon o zdravstvenoj zaštiti ("Narodne novine", br. 1/97) - članci
9.-14., 15.-17. i 26.-32:,

6. Zakon o zdravstvenom osiguranju ("Narodne novine", br. 1/97 i 109/97),
članci 79.-83.,

7. Odluka o sudjelovanju osiguranih osoba u pokriću dijela troškvoa
zdravstvene zaštite ("Narodne novine", br. 33/97 i 79/97) članci 15.-21.,

8. Zakon o statusu prognanika i izbjeglica ("Narodne novine", br. 96/93
i 39/95),

9. Zakon o doplatku za djecu ("Narodne novine", br. 44/77, 52/85, 8/90
i 40/90) članci 10.-24. i 47.-56.,

10. Zakon o humanitarnoj pomoći ("Narodne novine", br. 83/92),

11. Zakon o zapošljavanju ("Narodne novine", br. 59/96), članci 5.-16.,
17.-43.,

12. Zakon o osnovnom školstvu ("Narodne novine", br. 59/90, 26/93, 27/93
i 7/96) - članci 10.-15. i 66.-70.,

13. Zakon o najmu stanova ("Narodne novine", br. 91/96), članci 7.-8.
i 38.-40.,

14. Uredba o mjerilima i postupku osnivanja služnosti plodouživanja
("Narodne novine", br. 61/96 i 6/97),

*(4) Predmet Obiteljsko pravna zaštita obuhvaća sljedeće pravne izvore:*

1. Konvencija o pravima djeteta, New York, 20. studenog 1989/SL SFRJ
- Međunarodni ugovori, br. 15/90) i točka 34. Odluke… (o sukcesiji) "Narodne
novine", - Međunarodni ugovori, br. 12/93.,

2. Konvencija Ujedinjenih naroda o ostvarivanju alimentacijskih zahtjeva
u inozemstvu, potpisana u New Yorku, 20. lipnja 1956 (SL FNRJ, Međunarodni
ugovori i drugi sporazumi br. 2/60) i točka 7. Odluke … (o sukcesiji) "Narodne
novine - Međunarodni ugovori", br. 3/95),

3. Konvencija o građanskopravnim aspektima međunarodne otmice djece,
potpisana u Hagu, 6. listopada 1989 (SL SFRJ, Međunarodni ugovori, br.
7/91), i točka 6. Odluke … (o sukcesiji) - "Narodne novine - Međunarodni
ugovor", br. 4/94.,

4. Zakon o braku i porodičnim odnosima ("Narodne novine", br. 51/89
- pročišćeni tekst, 56/90 i 59/90) - javne ovlasti centra za socijalnu
skrb i podzakonski akti,

5. Zakon o rješavanju sukoba zakona s propisima drugih zemalja u određenim
odnosima ("Narodne novine", br. 53/91), članci 1.13., 14.-16., 32.-45.,
61.-67., 74.-77. i 86.-106.,

6. Zakon o osobnom imenu ("Narodne novine", br. 69/92 i 26/93),

7. Zakon o državnim maticama ("Narodne novine", br. 96/93), članci 9.-15.,

8. Zakon o proglašenju nestalih osoba umrlima i o dokazivanju smrti
("Narodne novine", br. 10/74),

9. Zakon o prebivalištu i boravištu građana ("Narodne novine", br. 53/91
i 26/93),

10. Zakon o parničnom postupku (Sl. SFRJ, br. 4/77 i 36/77 i Zakon o
preuzimanju … ("Narodne novine", br. 53/91 i 91/92) - članci 17., 27.-31.,
46.-52., 54.-55., 77.-88., 162., 196.-203., 204.-211., 348.,

12. Ovršni zakon ("Narodne novine", br. 57/96) - članci 1.-54.,

13. Zakon o javnom bilježništvu ("Narodne novine", br. 78/93 i 29/94),
članci 39., 53., 157. i 167.,

14. Zakon o nasljeđivanju ("Narodne novine", br. 52/71 i 47/78), članci
122.-127., 134., 146., 203. i 213.,

15. Zakon o obveznim odnosima ("Narodne novine", br. 53/91) - članci
1.-153., 164.-169. i 211.-219.

*(5) Predmet Zaštita djece s poremećajima u ponašanju obuhvaća sljedeće
pravne izvore:*

1. Zakon o kaznenom postupku ("Narodne novine", br. 110/97) - članci
232.-243.,

2. Kazneni zakon Republike Hrvatske ("Narodne novine", br. 110/97) -
članci 1.-13., 64.-72., 73.-81., 127., 188.-198., 201. i 206.-215.,

3. Zakon o sudovima za mladež ("Narodne novine", br. 111/97),

4. Zakon o izvršenju krivičnih i prekršajnih sankcija ("Narodne novine",
br. 21/74, 39/74, 55/88 i 19/90), članci 1.-11., 191. i 303.-383.,

5. Pravilnik o izvršenju odgojne mjere pojačane brige i nadzora ("Narodne
novine", br. 22/85),

6. Pravilnik o izvršenju odgojne mjere upućivanje u posebnu odgojnu
ustanovu ("Narodne novine", br. 15/89),

7. Pravilnik o izvršenju odgojnih mjera ("Narodne novine", br. 50/88).

*(6) Predmet Zaštita osoba s tjelesnim i/ili mentalnim oštećenjima
ili psihičkom bolesti obuhvaća sljedeće pravne izvore:*

1. Zakon o duševnom dravlju i zaštiti osobe s duševnim smetnjama ("Narodne
novine", br. 111/97),

2. Zakon o poduzećima za zapošljavanje invalida ("Narodne novine", br.
57/89 i 26/93),

3. Zakon o određivanju poslova i radnih zadataka na kojima se zapošljavaju
slijepi invalidi rada odnosno invalidne osobe ("Narodne novine", br. 12/79,
31/86, 47/89 i 26/93),

4. Zakon o mirovinskom i invalidskom osiguranju ("Narodne novine", br.
26/83, 48/83, 5/86, 42/87, 34/89, 40/89, 57/89, 40/90, 9/91, 26/93, 96/93
i 44/94) članci 21.-32., 40.-67. i 75.-96.,

5. Zakon o predškolskom odgoju i naobrazbi ("Narodne novine", br. 10/97),
članci 1.-6. i 15.-23.,

6. Pravilnik o stjecanju prava na dopust do sedme godine djetetova života
i na rad s polovicom punog radnog vremena zbog njege djeteta s težim smetnjama
u razvoju ("Narodne novine", br. 47/96),

7. Pravilnik o srednjoškolskom obrazovanju učenika s teškoćama u razvoju
("Narodne novine", br. 86/92),

8. Pravilnik o osnovnoškolskom odgoju i obrazovanju učenika s teškoćama
u razvoju ("Narodne novine", br. 23/91),

9. Pravilnik o upisu djece u osnovnu školu ("Narodne novine", br. 13/91),

10. Pravilnik o ortopedskim i drugim pomagalima ("Narodne novine", br.
108/96), članci 8.-25. i 26. - 71).

11. Pravilnik o načinu i uvjetima dodjele sredstava za zapošljavanje
nezaposlenih invalida rada i djece ometene u psihofizičkom ili fizičkom
razvoju ("Narodne novine", br. 47/95).

*(7) Predmet zdravstvena zaštita i zdravstveno osiguranje obuhvaća
sljedeće pravne izvore:*

1. Zakon o zdravstvenoj zaštiti ("Narodne novine", br. 1/97),

2. Zakon o zdravstvenom osiguranju ("Narodne novine", br. 1/97 i 109/97).

Članak 26.

(1) Ispitni predmeti posebnog dijela stručnog ispita, odnosno njegovi
dijelovi po određenim strukama jesu za:

1. SOCIJALNOG RADNIKA

a) Upravni postupak, upravni spor i uredsko poslovanje - točka 1., 3.
i 4. stavka 2. članka 25. ovoga Pravilnika,

b) Socijalna skrb i sustav socijalne politike - u cijelosti stavak 3.
članka 25. ovog Pravilnika,

c) Obiteljsko pravna zaštita - točka 1., 4. - javne ovlasti centra za
socijalnu skrb, 6., 14. i 15 stavka 4. članka 25. ovoga Pravilnika,

d) Zaštita djece s poremećajima u ponašanju - u cijelosti stavak 5.
članka 25. ovoga Pravilnika,

e) Zaštita osoba s tjelesnim i/ili mentalnim oštećenjem ili psihičkom
bolesti - točka 1., 4., 5., 6., 7., 8. i 9. stavka 6. članka 25. ovoga
Pravilnika,

f) Osnovni principi timskog rada i metode socijalnog rada

2. PRAVNIKA

a) Upravni postupak, upravni spor i uredsko poslovanje - u cijelosti
stavak 2. članka 25. ovoga Pravilnika,

b) Socijalna skrb i sustav socijalne politike - točka 1., 2., 3., 4.,
8. i 9. stavka 3. članka 25. ovoga Pravilnika,

c) Obiteljsko pravna zaštita - u cijelosti stavak 4. članka 25. ovoga
Pravilnika,

d) Zaštita djece s poremećajima u ponašanju - točka 1. 2., 3. i 4. stavka
5. članka 25. ovoga Pravilnika,

e) Zaštita osoba s tjelesnim ili /i mentalnim oštećenjem ili psihičkom
bolesti - točka 1., 2. i 3. stavka 6. članak 25. ovoga Pravilnika.

3. PSIHOLOGA

a) Socijalna skrb i sustav socijalne politike - točka 1. i 2. stavka
3. članka 25. ovoga Pravilnika,

b) Obiteljsko pravna zaštita - točka 1. 2., 3., 4. - javne ovlasti centra
za socijalnu skrb i 5. stavka 4. članka 25. ovoga Pravilnika,

c) Zaštita djece društveno neprihvatljivog ponašanja - točka 2., 3.
i 4. stavka 5. članka 25. ovoga Pravilnika,

d) Stručni sadržaji posebnog dijela stručnog ispita za psihologa obuhvaćaju:

1. Karakteristike razvojnih razdoblja, osobito djetinjstva i adolescencije

2. Motivacijski i emocionalni procesi (posebice u pojedinim razvojnim
razdobljima)

3. a) Struktura i dinamika ličnosti, osobito:

- socijalni motivi, stavovi i predrasude

- prilagođavanje ličnosti: frustracije, konflikti i njihovo rješavanje,
obrambeni mehanizmi

b) Razvitak ličnosti, osobito:

- socijalni čimbenici razvoja ličnosti

- uloga obitelji, škole i vršnjaka

- značenje društvenih uvjeta za formiranje ličnosti

- socijalizacija i razvitak svijesti o sebi, osobito socijalna okolina
i socijalizacija, uloga i status, autoaktualizacija

c) Metode i tehnike ispitivanja ličnosti

4. Grupa i grupni procesi

5. Obitelj i brak

- partnerski odnosi i roditeljstvo

- odnosi roditelja i djece

- odnosi među djecom

6. Duševno zdravlje i psihopatologija

- kriteriji za procjenu normalnosti ponašanja

- važeća klasifikacija duševnih poremećaja

- duševni poremećaji (psihoze, neuroze)

- poremećaji ličnosti

- poremećaji u ponašanju

7. Osnovne forenzičke psihologije

8. Psihosocijalni aspekti kriminaliteta, osobito maloljetničke delikvencije

- psihološka analiza kriminalnog ponašanja

9. Odgojne mjere prema maloljetnim počiniteljima kaznenih djela:

- sadržaj, svrha i ciljevi pojedinih odgojnih mjera

- donošenje odluke odnosno preporuke o pojedinim odgojnim mjerama

- praćenje i vrrednovanje učinaka pojedinih odgojnih mjera

10. Sustav krivičnih i prekršajnih sankcija prema maloljetnicima

- sadržaj, svrha i cilj

11. Timski rad:

- svrha i ciljevi, principi

- karakteristike i faze

- interdisciplinarnost

- problemi u komunikaciji, međuljudski sukobi i način njihova rješavanja.

4. DEFEKTOLOG

a) Socijalna skrb i sustav socijalne politike

- točka 1. i 2. stavka 3. članka 25. ovoga Pravilnika,

b) Obiteljsko pravna zaštita - točka 1. i 4. - javne ovlasti centra
za socijalnu skrb, stavka 4. članka 25. ovoga Pravilnika,

c) Zaštita djece s poremećajima u ponašanju - točka 3., 4., 5., i 6.
stavka 5. članka 25. ovoga Pravilnika,

d) Zaštita osoba s tjelesnim i/ili mentalnim oštećenjima ili psihičkom
bolesti - u cijelosti stavak 6. članka 25. ovoga Pravilnika

e) Stručni sadržaji posebnog dijela stručnog ispita obuhvaćaju:

1. Učestalost tjelesnog i/ili mentalnog oštećenja u općoj populaciji,

- pokazatelji za Republiku Hrvatsku

2. Definicija vrste i stupanj tjelesnog i/ili mentalnog oštećenja

3. Prava osoba s tjelesnim i/ili mentalnim oštećenjima u sustavu:

3.1. socijalne skrbi,

3.2. zdravstva,

3.3. prosvjete

3.4. mirovinskog i invalidskog osiguranja

3.5. zapošljavanja,

3.6. u drugim sustavima.

4. Obitelj osobe s tjelesnim i/ili mentalnim oštećenjem,

5. Uloga udruga invalida i roditelja djece s hendikepom u zaštiti i
rehabilitaciji osoba s tjelesnim i/ili mentalnim oštećenjima.

5. DEFEKTOLOGA - SOCIJALNOG PEDAGOGA

a) Socijalna skrb i sustav socijalne politike

- točka 1. i 2., 10., 11. i 12. stavka 3. članka 25. ovoga Pravilnika,

b) Obiteljsko pravna zaštita - točka 1. i 4. - javne ovlasti centra
za socijalnu skrb, stavka 4. članka 25. ovoga Pravilnika,

c) Zaštita djece s poremećajima u ponašanja - u cijelosti stavak 5.
članka 25. ovoga Pravilnika,

d) Zaštita osoba s tjelesnim i/ili mentalnim oštećenjima ili psihičkom
bolesti - točka 1. stavka 6. članka 25. ovoga Pravilnika,

e) Stručni sadržaji posebnog dijela stručnog ispita obuhvaćaju:

1. Psihosocijalne i druge karakteristike razvojnih faza djeteta,

2. Pojavni oblici poremećaja u ponašanju (uključujući kriminalitet maloljetnika,
alkoholizam, narkomaniju - učestalost i rasprostranjenost),

3. Čimbenici pojave poremećaja u ponašanju djece i mladeži,

4. Rad na slučaju, dijagnostička obrada,

5. Uloga članova tima u tretmanu,

6. Oblici i vrste tretmana (individualni i skupni tretman te institucionalni,
poluinstitucionalni i izvaninstitucionalni oblici tretmana,

7. Izvršenje odgojnh mjera, kazne maloljetničkog zatvora i zaštitnih
sankcija prema maloljetnicima,

8. Planiranje i programiranje tretmana (vrste planova i programa, metode
i tehnike planiranja i programiranja, praćenja realizacije, vrednovanje
postignuća rezultata - po oblicima tretmana i odgojnim mjerama),

9. Stručna dokumentacija (za planiranje programiranja praćenja realizacije,
procjenjivanje uspješnosti, dnevnici rada,

10. Savjetovališni rad s djecom, mladeži i obitelji,

11. Rad s roditeljima - individualni i skupni,

12. Suradni odnos sa svim službama na lokalnoj razini koje skrbe o djeci
i mladeži,

13. Postpenalni prihvat.

6. RADNOG TERAPEUTA, ODGOJITELJA, PEDAGOGA I DRUGOG STRUČNOG
DJELATNIKA SLIČNOG USMJERENJA

a) Socijalna skrb i sustav socijalne politike - točka 2. stavka 3. članka
25. ovoga Pravilnika,

b) Obiteljsko pravna zaštita - točka 1. i 4. stavka 4. članka 25. ovoga
Pravilnika - javne ovlasti centra za socijalnu skrb,

c) Zaštita djece s poremećajima u ponašanju - točka 5., 6. i 7. stavka
5. članka 25. ovoga Pravilnika,

d) Zaštita osoba s tjelesnim i/ili mentalnim oštećenjem ili psihičkom
bolesti - točka 1., 2., 3., 5., 6., 7., 8., 9., 10. i 11. stavka 6. članka
25. ovoga Pravilnika,

e) Stručni sadržaji posebnog dijela stručnog ispita obuhvaćaju stručne
sadržaje iz točke 3.d), 4.e) i 5.e) ovog stavka, samo ako je radni terapeut,
odgojitelj i pedagog struke iz narečenih točki.

7. MEDICINSKU SESTRU I FIZIOTERAPEUTA

a) Zdravstvena zaštita i zdravstveno osiguranje - u cijelosti stavak
7. članka 25. ovog Pravilnika,

b) Socijalna skrb i sustav socijalne politike - točka 2., stavka 3.
članka 25. ovoga Pravilnika,

c) Obiteljsko pravna zaštita - točka 1. i 4. - ovlasti centra za socijalnu
skrb, stavka 4. članka 25. ovoga Pravilnika,

d) Zaštita osoba s tjelesnim i/ili mentalnim oštećenjem ili psihičkom
bolesti - točka 1., 5., 7., 8. i 10. stavka 6. članka 25. ovoga Pravilnika,

e) Stručni sadržaji posebnog dijela stručnog ispita za medicinske sestre
obuhvaćaju:

1. Zdravstvena njega u primarnoj zdravstvenoj zaštiti

(djelatnost patronaže ili kućne njege; zdravstvena njega u djelatnosti
zaštite predškolske djece; zdravstvena njega u djelatnosti zaštite školske
djece; zdravstvena njega u djelatnosti za zaštitu zdravlja žene; zdravstvena
njega u djelatnosti opće medicine).

e) Stručni sadržaji posebnog dijela stručnog ispita za fizioterapeuta
obuhvaćaju:

1. Kineziterapija

(primjena kineziterapeutskog postupka u rehabilitaciji neuroloških bolesnika,
primjena kineziterapeutskog postupka kod ortopedskih bolesnika; primjena
kineziterapeutskog postupka u rehabilitaciji reumatskih bolesnika),

2. Fizikalna terapija

(hidroterapija; krioterapija; parafinoterapija; masaža i elektroterapija).

(2) Osobe koje polažu stručni ispit ovisno o stupnju stručne spreme
trebaju pokazati sljedeće poznavanje ispitne građe i to:

- za stručne djelatnike visoke stručne spreme precizno poznavanje općeg
i posebnog dijela stručnog ispita

- za stručne djelatnike više stručne spreme detaljno poznavanje općeg
i posebnog dijela stručnog ispita

- za stručne djelatnike srednje stručne spreme osnovno poznavanje općeg
dijela stručnog ispita i detaljno poznavanje posebnog dijela stručnog ispita.

Članak 27.

(1) Ispitno povjerenstvo ocjenjuje cjelokupan uspjeh osobe koja polaže
stručni ispit imajući u vidu pismenu zadaću i odgovore na usmenom ispitu.

(2) Na usmenom dijelu stručnog ispita svaki član ispitnog povjerenstva
ocjenjuje osobu koja polaže stručni ispit za svaki predmet posebno, a potom
povjerenstvo utvrđuje uspjeh većinom glasova.

(3) Uspjeh osobe koja polaže stručni ispit ocjenjuje se opisno ("položio"
ili "nije položio").

(4) Osoba koja polaže stručni ispit dobiva ocjenu "položio" ako je ispitno
povjerenstvo, na osnovi pismene zadaće i usmenog odgovora, steklo uvjerenje
da ista može uspješno obavljati poslove, odnosno radne zadaće za koje se
osposobljava.

(5) Ocjenom "nije položio" ocjenjuje se osoba koja nije zadovoljila
na stručnom ispitu.

Članak 28.

(1) Osoba koja polaže stručni ispit i nije zadovoljila iz jednog ili
dva predmeta upućuje se na popravak.

(2) Pismeni ispit ne smatra se u smislu stavka 1. ovoga članka posebnim
predmetom.

(3) Osoba može pristupiti popravku u roku što ga odredi ispitno povjerenstvo
ovisno o znanju osobe koja polaže stručni ispit, a koji ne može biti kraći
od 15 niti duži od 30 dana od dana polaganja usmenog ispita.

Članak 29.

(1) Odredbe ovog Pravilnika koje se odnose na odgodu i odustanak od
polaganja stručnog ispita odnose se i na popravak ispita.

(2) Ako osoba koja polaže stručni ispit iz neopravdanih razloga ne pristupi
određenog dana popravku smatrat će se da nije položila stručni ispit. Prijava
za ponovno polaganje stručnog ispita podnosi se u roku utvrđenom ovim Pravilnikom.

(3) Osoba koja je započela s polaganjem stručnog ispita može nastaviti
polaganje stručnog ispita najkasnije u roku od dva mjeseca računajući od
dana kada je donesena odluka o odgađanju stručnog ispita.

(4) Ako osoba koja je započela polaganje stručnog ispita ne pristupi
polaganju, odnosno ne nastavi s polaganjem stručnog ispita utvrđenim stavkom
3. ovoga članka smatrat će se da stručni ispit nije položila.

Članak 30.

Ako osoba koja polaže stručni ispit nije pozitivno ocijenjena iz najmanje
tri predmeta kao i osoba koja nije zadovoljila na popravku, ponavlja cijeli
ispit najranije po isteku roka od 2 mjeseca.

Članak 31.

(1) O provođenju stručnog ispita sastavlja se zapisnik.

(2) U zapisnik se upisuje dan i vrijeme početka polaganja stručnog ispita,
ime i prezime osobe koja polaže stručni ispit, ime i prezime predsjednika
i članova ispitnog povjerenstva, naziv pismene zadaće, pitanja iz svakog
predmeta usmenog dijela stručnog ispita, ocjena i druge odluke i primjedbe
povjerenstva, te vrijeme završetka ispita.

(3) Zapisnik potpisuje predsjednik, svi članovi ispitnog povjerenstva
i zapisničar.

(4) Na osnovi zapisnika o polaganju stručnog ispita osobi koja je položila
stručni ispit ministarstvo nadležno za poslove socijalne skrbi izdaje uvjerenje
o položenom stručnom ispitu.

(5) Primjerak uvjerenja iz stavka 4. ovog članka dostavlja se ustanovi
socijalne skrbi ili pravnoj ili fizičkoj osobi koja je osobu uputila na
polaganje ispita.

(6) Uvjerenje se izdaje na obrascu koji je sastavni dio ovog Pravilnika
(prilog 3).

Članak 32.

(1) Upravne i administrativne poslove za ispitno povjerenstvo obavlja
tajnik ispitnog povjerenstva kojeg imenuje ministar nadležan za poslove
socijalne skrbi rješenjem o imenovanju predsjednika i članova te njihovih
zamjenika ispitnog povjerenstva.

(2) Tajnik ispitnog povjerenstva ima dužnost za svaku osobu koja polaže
stručni ispit:

- utvrditi identitet,

- utvrditi da li su plaćeni troškovi,

- upoznati osobu koja je pristupila polaganju stručnog ispita s njenim
pravima i obvezama (vrijeme trajanja pismenog dijela ispita, način ponašanja
za vrijeme pismenog dijela ispita, mogućnost korištenja priručnih sredstava,
ostvarivanje kontakta s ispitivačem koji je pripremio zadaću i sl.),

- uručiti tekst pismene zadaće i potrebna tehnička i stručna pomagala
i drugi materijal za obradu zadaće,

- skrbiti o osobama koje polažu stručni ispit za vrijeme pauze,

- administrativno-tehnički obraditi predmet prije dostavljanja uvjerenja
osobi koja je polagala stručni ispit.

Članak 33.

Ispitno povjerenstvo vodi evidenciju u svezi sa stručnim ispitima u
koju se upisuje:

1. ime i prezime, nadnevak i mjesto rođenja te prebivalište osobe koja
je polagala stručni ispit

2. broj i datum obavijesti o polaganju stručnog ispita,

3. nadnevak polaganja stručnog ispita s podacima da li je položio ili
nije položio, odnosno da li je odustao od polaganja stručnog ispita.

Članak 34.

Predsjednik, članovi i tajnik povjerenstva imaju za rad u povjerenstvu
pravo na naknadu.

Visinu naknade određuje ministar nadležan za poslove socijalne skrbi.

V. PRIJELAZNE I ZAKLJUČNE ODREDBE

Članak 35.

(1) Stručni djelatnici koji su zasnovali radni odnos u ustanovama socijalne
skrbi, prije početka primjene Zakona o socijalnoj skrbi, a nemaju položen
stručni ispit, dužni su ga položiti u roku od godine dana od dana stupanja
na snagu ovoga Pravilnika.

(2) Stručni djelatnici iz stavka 1. ovoga članka, koji na dan početka
primjene Zakona o socijalnoj skrbi, imaju najmanje 15 godina radnog iskustva
na poslovima socijalne skrbi (u ustanovama socijalne skrbi), nisu dužni
polagati stručni ispit.

(3) Oslobađaju se od obveze polaganja stručnog ispita stručni djelatnici
koji imaju znanstveno zvanje magistra ili doktora znanosti, položen pravosudni
ili ispit državnog službenika.

(4) Ministar nadležan za poslove socijalne skrbi može osloboditi od
obveze polaganja stručnog ispita stručne djelatnike iz stavka 1. ovoga
članka, ako u odgovarajućoj struci imaju 10 godina radnog staža.

(5) Stručni djelatnici koji su zasnovali radni odnos s drugim pravnim
ili fizičkim osobama koje obavljaju poslove socijalne skrbi prije početka
primjene Zakona o socijalnoj skrbi, mogu pristupiti polaganju stručnog
ispita sukladno odredbama ovoga Pravilnika u roku od godine dana od dana
stupanja na snagu ovog Pravilnika.

Članak 36.

(1) Vježbenici - stručni djelatnici koji su prije stupanja na snagu
ovog Pravilnika započeli vježbenički staž u ustanovama socijalne skrbi,
završit će vježbeničku praksu prema planu i programu utvrđenim dosadašnjim
propisima, a stručni ispit polagat će prema odredbama ovoga Pravilnika.

(2) Vježbenici - stručni djelatnici koji su prije stupanja na snagu
ovoga Pravilnika započeli vježbenički staž u pravnim ili fizičkim osobama
koje obavljaju poslove socijalne skrbi, mogu provesti vježbeničku praksu
i pristupiti polaganju stručnog ispita sukladno odredbama ovoga Pravilnika.

Članak 37.

Stupanjem na snagu ovoga Pravilnika prestaje važiti Pravilnik o pripravničkom
stažu socijalnih i drugih stručnih radnika u organizacijama udruženog rada
socijalne zaštite ("Narodne novine", broj 14/85 i 19/86).

Članak 38.

Ovaj Pravilnik stupa na snagu osmog dana od dana objave u "Narodnim
novinama".

Klasa: 550-01/98-01/111
Urbroj: 524-01/98-03
Zagreb, 20. veljače 1998.

Ministar
**Joso Škara,** v. r.

Prilog 1.

**SADRŽAJ VJEŽBENIČKE PRAKSE**

Ovim se sadržajem utvrđuju poslovi i zadaće vježbeničke prakse koju
obavljaju:

- socijalni radnik,

- pravnik,

- psiholog,

- defektolog,

- defektolog - socijalni pedagog,

- odgojitelj,

- pedagog,

- radni terapeut,

- medicinska sestra/tehničar i

- fizioterapeut.

Sadržaj vježbeničke prakse sastoji se od:

1. uvodnog dijela, jedinstvenog za sve stručne djelatnike

2. sadržaja namijenjenih pojedinim strukama

1. UVODNI DIO

Osposobljavanje socijalnih i drugih stručnih djelatnika - vježbenika
u socijalnoj skrbi u uvodnom dijelu sastoji se od:

1. rada s glavnim stručnim voditeljem,

2. rada u pisarnici,

3. rada u stručnoj cjelini za dokumentaciju, evidenciju, plan i analizu.

*1.1. Rad s glavnim stručnim voditeljem (10 dana)*

Glavni stručni voditelj upoznaje vježbenika na skupnom ili individualnom
razgovoru sa:

- sadržajem vježbeničke prakse i načinom polaganja stručnog ispita,

- socijalnom skrbi kao društvenom djelatnošću, odnosno odnosom socijalne
skrbi i socijalne politike,

- načinom komuniciranja sa strankama,

- vrstama i sadržajem rada ustanova socijalne skrbi,

- propisima koji reguliraju djelatnost socijalne skrbi,

- načinom financiranja socijalne skrbi,

- općim aktima ustanove socijalne skrbi,

- načinom vođenja evidencije tijekom vježbeničke prakse (dnevnik rada).

*1.2. Rad u pisarnici u centru za socijalnu skrb (10 dana)*

U pisarnici se vježbenik upoznaje s načinom rada te:

- prima i pregledava akte,

- upisuje akte,

- dostavlja akte u rad,

- administrativno-tehnički obrađuje akte,

- otprema akte,

- razvodi akte u urudžbenom zapisniku, odnosno upisniku predmeta upravnog
postupka,

- stavlja predmete u rokovnik predmeta,

- odlaže predmete u arhivu.

*1.3. Rad u stručnoj cjelini za dokumentaciju, evidenciju, plan i
analizu u centru za socijalnu skrb (10 dana)*

U stručnoj cjelini za dokumentaciju, evidenciju, plan i analizu vježbenik:

- upoznaje način vođenja evidencije i dokumentacije o korisnicima socijalne
skrbi, obujam i druge karakteristike socijalne problematike na određenom
području,

- prema vlastitom izboru analizira određeni problem, te na osnovi zapažnja
o tom problemu izrađuje program i plan socijalno-zaštitnih i drugih aktivnosti
koje doprinose rješavanju tog problema.

2. SADRŽAJI NAMIJENJENI POJEDINIM STRUKAMA

2.1. SOCIJALNI RADNIK U CENTRU ZA SOCIJALNU SKRB - VJEŽBENIK

Nakon uvodnog dijela glavni stručni voditelj organizira raspoređivanje
vježbenika u stručne cjeline:

1. centar za socijalnu skrb,

2. druge ustanove socijalne skrbi,

3. ustanove odgoja i obrazovanja,

4. zdravstvene ustanove.

Stručni voditelj u okviru svoje stručne cjeline raspoređuje vježbenike
na pojedine poslove i zadaće predviđene sadržajem vježbeničke prakse i
skrbi za njihovo obavljanje.

*2.1.1. Rad u centru za socijalnu skrb*

Stručne cjeline u centru za socijalnu skrb jesu:

a) opći socijalni rad,

b) zaštita djece i mladeži s poremećajima u ponašanju,

c) zaštita osoba s tjelesnim ili mentalnim oštećenjem ili psihičkom
bolesti,

d) brak, odnosi u braku i odnosi roditelja i djece,

e) skrbništvo i posvojenje,

f) zaštita starijih osoba.

U svim stručnim cjelinama centra za socijalnu skrb vježbenik:

- upoznaje ustroj stručnih cjelina u kojima obavlja vježbeničku praksu,

- upoznaje opseg, strukturu i druge karakteristike problema koji se
primarno rješavaju u određenoj stručnoj cjelini,

- prisustvuje radnjama u postupku ostvarivanja socijalne skrbi,

- obavlja jednostavnije radnje u postupku ostvarivanja socijalne skrbi,

- obavlja uvid u spise predmeta.

Pored općih poslova vježbenik sudjeluje u obavljanju poslova kako slijedi:

a) u stručnoj cjelini za opći socijalni rad (3 mjeseca)

- prisustvuje radnjama u postupku za ostvarivanje socijalne skrbi na
zahtjev osobe u socijalno-zaštitnoj potrebi,

- sudjeluje u radnjama postupka pokrenutim po službenoj dužnosti, na
inicijativu centra za socijalnu skrb ili povodom obavijesti građana, ovlaštenih
tijela i sl.

- uz prisustvo stručnog voditelja obavlja prvi razgovor s korisnikom,

- sudjeluje u prikupljanju podataka bitnih za rješavanje problema korisnika,

- izrađuje nacrt plana rada s korisnikom,

- sastavlja nacrt socijalne anamneze,

- sastavlja nacrt rješenja o priznavanju prava na smještaj u udomiteljsku
obitelj, u ustanovu socijalne skrbi, pomoć za uzdržavanje, jednokratnu
novčanu pomoć, doplatak za pomoć i njegu, osposobljavanje za samostalan
život i rad i druga prava,

- sastavlja nacrt mišljenja o životnim uvjetima korisnika radi rješavanja
stambenog pitanja,

- prisustvuje radu s korisnikom - ovisnikom o alkoholu ili drogi,

- sastavlja nacrt plana rada s obitelji ovisnika,

- prisustvuje rješavanju drugih problema korisnika,

- sudjeluje u radu s osobama asocijalnog ponašanja,

- sudjeluje u pripremi za prihvat osoba otpuštenih sa izdržavanja kazne
te sastavlja nacrt prijedloga odgovarajućih prava iz socijalne skrbi,

- sudjeluje u pripremi za prihvat osoba otpuštenih s liječenja u zdravstvenoj
ustanovi kad se radi o duševno bolesnoj osobi, ovisniku o alkoholu i drugim
sredstvima,

- sudjeluje u radu s obitelji duševnog bolesnika, ovisnika o alkoholu
i drugim sredstvima radi njihove pripreme za prihvat bolesnika,

- sastavlja nacrt mišljenja o potrebi priznavanja nekog prava iz socijalne
i obiteljsko-pravne skrbi po primitku obavijesti o deložaciji,

- sastavlja nacrt mišljenja o obiteljskim i ostalim prilikama radi ublažavanja
kazne i pomilovanja,

- sudjeluje u pripremi korisnika za smještaj u ustanovu socijalne skrbi
i udomiteljsku obitelj,

- sudjeluje u iniciranju obiteljsko-pravne zaštite korisnika u okviru
centra za socijalnu skrb,

- sudjeluje u iniciranju mjera i oblika zaštite za koju su zaduženi
drugi društveni činioci (sud, tužilaštvo, škola, neposredna dječja zaštita,
zdravstvo i dr.),

- sastavlja nacrt mišljenja za pokretanja postupka oko oduzimanja djeteta
od roditelja,

- upoznaje se s vođenjem evidencije, administracije i dokumentacije
o slučaju koja se koristi u operativnom radu,

- upoznaje način izbora udomiteljske obitelji za određenog korisnika,

- prisustvuje obilasku udomiteljske obitelji.

b) u stručnoj cjelini za zaštitu djece i mladeži s poremećajima u ponašanju
(45 dana)

- sudjeluju u otkrivanju djece i mladeži s poremećajima u ponašanju
i sastavlja nacrt plana preventivnog djelovanja,

- sudjeluje u obradi obitelji i djeteta koje nije kazneno odgovorno
za koje je centar za socijalnu skrb zaprimio posebno izvješće policije,

- izrađuje za potrebe suda nacrt mišljenja o osobnosti maloljetnika
i prilikama u kojima živi, a posebno o postupcima i odnosu roditelja prema
djetetu, strukturi obitelji, zdravstvenom stanju i socio-materijalnom statusu
obitelji,

- prisustvuje stručnom radu i upoznaje se s izvršenjem odgojne mjere
pojačane brige i nadzora i drugih odgojnih mjera,

- izrađuje nacrt izvješća sudu o provođenju odgojne mjere pojačane brige
i nadzora,

- izrađuje nacrt prijedloga za obustavu odgojne mjere,

- izrađuje nacrt prijedloga tretmana s korisnikom i drugim članovima
obitelji,

- sudjeluje u obilasku u odgojnim ustanovama,

- izrađuje nacrt individualnog programa rada s maloljetnikom po prestanku
institucionalnog odnosa kaznenog tretmana,

- sastavlja nacrt programa rada i sudjeluje u prevenciji dječje i maloljetničke
delikvencije s drugim društvenim čimbenicima (roditelji, škole, udruge
i dr.).

- uz stručnog djelatnika prisustvuje ročištima na sudu u postupcima
koji se odnose na maloljetne počinitelje kaznenog djela,

c) u stručnoj cjelini za zaštitu osoba s tjelesnim ili mentalnim oštećenjem
ili psihičkom bolesti (45 dana)

- sudjeluje u otkrivanju ove vrste korisnika,

- prikuplja potrebnu dokumentaciju za upućivanje korisnika tijelu vještačenja
radi utvrđivanja vrste, stupnja i težine tjelesnog i/ili mentalnog oštećenja
ili vrste i težine psihičke bolesti, postojanja sposobnosti za osposobljavanje
za samostalan život i rad, prije potrebne pomoći i njege i njezin opseg
te druge potrebe korisnika,

- sastavlja nacrt individualnog programa rada s korisnikom te pružanje
drugih oblika zaštite,

- prisustvuje radu s obitelji korisnika,

- sastavlja nacrt i sudjeluje u realizaciji ostvarivanja programa aktivnosti
s drugim društvenim čimbenicima radi integracije ove vrste korisnika u
redovni program odgoja i obrazovanja,

- sastavlja nacrt obavijesti stručnoj cjelini za skrbničke poslove o
potrebi primjene obiteljsko-pravne zaštite.

d) u stručnoj cjelini za brak, odnose u braku i odnose roditelja i djece
(45 dana)

- upoznaje detaljno pravila timskog rada,

- prisustvuje radu socijalnog radnika s bračnim drugovima,

- prisustvuje ročištu u postupku posredovanja između bračnih drugova,

- prisustvuje u postupcima smještaja djeteta kod druge osobe kad roditelj
odlazi na privremeni rad u inozemstvo, odlučivanja s kojim od roditelja
će dijete živjeti, predaje djeteta roditelju kad se isto nalazi kod druge
osobe, održavanja osobnih odnosa s djetetom onog roditelja kod kojeg dijete
ne živi, određivanja stalnog nadzora nad roditeljima u pogledu izvršavanja
roditeljskog prava, oduzimanja djeteta od roditelja, upućivanja djeteta
s poremećajem u ponašanju u odgojnu ustanovu, sudjeluje u prikupljanju
podataka o materijalnim i stambenim prilikama stranaka u postupku, o dosadašnjoj
brizi za maloljetnu djecu stranaka u postupku koja se odnose na čuvanje,
školovanje, zdravstveno stanje djeteta, razvijanje radnih navika djeteta,
slobodno vrijeme djeteta, imovinu i druge pravne interese djeteta, zdravstvenom
stanju stranaka u postupku, njihovom odnosu prema radu te drugim njihovim
socio-materijalnim prilikama i postupcima,

- na osnovi prikupljenih podataka sastavlja nacrt prijedloga i mišljenja,

- prisustvuje timskoj sintezi,

- prisustvuje ročištu na sudu u kojima je centar za socijalnu skrb stranka
ili umješač sui generis.

e) u stručnoj cjelini za skrbništvo i posvojenje (1 mjesec)

- sastavlja nacrt prijedloga sudu da se neka osoba liši poslovne sposobnosti,

- sastavlja nacrt mišljenja o izboru skrbnika,

- sastavlja nacrt mišljenja u predmetima koji se odnose na davanje odobrenja
skrbniku za poduzimanje važnijih mjera u pogledu ličnosti štićenika,

- prisustvuje popisu imovine štićenika,

- prisustvuje obilasku štićenika u obitelji i ustanovi socijalne skrbi,

- prisustvuje pripremi posvojitelja i roditelja posvojenika za posvojenje,

- prisustvuje timskoj sintezi na kojoj se donosi ocjena o koristi posvojenja
za posvojenika,

f) u stručnoj cjelini za zaštitu starijih osoba (1 mjesec)

- upoznaje problematiku starijih osoba na području općine,

- sudjeluje u utvrđivanju potreba starijih osoba na određenom području,

- sudjeluje u organiziranju drugih otvorenih oblika socijalne zaštite,

- upoznaje rad gerontološkog centra.

*2.1.2 Rad u drugim ustanovama socijalne skrbi (45 dana)*

U drugim ustanovama socijalne skrbi vježbenik:

- sastavlja nacrt programa pripreme za prijam korisnika,

- sastavlja nacrt socijalne anamneze,

- prisustvuje radu komisije za prijam korisnika,

- sudjeluje u radu s korisnikom radi prilagođavanja na novu sredinu
i uvjete života,

- sudjeluje u iniciranju postupka za ostvarivanje različitih prava korisnika,

- sudjeluje u radu s obitelji korisnika,

- sudjeluje u razvijanju i unapređivanju socijalnih sveza korisnika
unutar i izvan ustanove socijalne skrbi

- sudjeluje u rješavanju konfliktnih situacija među korisnicima,

- prisustvuje radu tima radi izrade individualnih programa rada s korisnicima,

- prisustvuje radu s grupom korisnika,

- upoznaje cjelokupni stručni rad u ustanovi socijalne skrbi,

- sastavlja nacrt programa suradnje s drugim ustanovama, udrugama i
sl.

- sudjeluje u izradi i provođenju programa okupacijsko-radnih aktivnosti
korisnika, organizaciji slobodnog vremena, športa i rekreacije te drugih
oblika društveno-zabavnog života u ustanovama socijalne skrbi,

- upoznaje evidenciju i dokumentaciju o korisnicima i o radu socijalnog
radnika,

- sastavlja nacrt programa rada s obitelji korisnika kojem prestaje
smještaj u ustanovi socijalne skrbi,

- sastavlja centru za socijalnu skrb nacrt izvještaja o rezultatima
primijenjenog oblika zaštite i prijedlozima za daljnji rad s korisnikom
za vrijeme njegova boravka i u svezi prestanka institucionalnog tretmana.

*2.1.3. Rad u ustanovama odgoja i obrazovanja (7 dana)*

U ustanovama odgoja i obrazovanja vježbenik prvenstveno sudjeluje u
sljedećim poslovima:

- utvrđivanju socijalnih, odnosno socijalno-zaštitnih potreba učenika,

- otkrivanju socijalnih i drugih problema učenika,

- otkrivanju rizične kategorije učenika,

- informiranju učenika i nadležnih tijela o socijalnim problemima i
pojavama te predlaže moguća rješenja,

- izradi programa socijalno-zaštitnih aktivnosti,

- iniciranju, animiranju i motiviranju svih raspoloživih društvenih
čimbenika radi provođenja pojedinih aktivnosti,

- koordiniranju društvenih čimbenika koji sudjeluju u predloženim aktivnostima,

- evaluiranju provedbenih aktivnosti.

*2.1.4. Rad u zdravstvenim ustanovama (7 dana)*

U zdravstvenim ustanovama vježbenik:

- upoznaje rad dijagnostičko-terapeutskog tima,

- sudjeluje u diferencijalno dijagnostičkom postupku prikupljajući relevantne
podatke o socijalnom statusu prije i u tijeku oboljenja, te u timskoj obradi
u vrijeme liječenja,

- prisustvuje radu sa socijalnom okolinom bolesnika (obitelj i drugi
čimbenici),

- sudjeluje u intervencijama koje su utvrđene kao potrebne u fazi saniranja
vanjskih faktora oboljenja u suradnji s nadležnim službama, tijelima i
ustanovama iz životne i radne okoline,

- sudjeluje u liječenju oboljelog individualnim ili grupnim metodama
stručnog tretmana

2.2. SOCIJALNI RADNIK U DOMOVIMA ZA STARE, NEMOĆNE I DUŠEVNO
OBOLJELE OSOBE - VJEŽBENIK

Nakon uvodnog dijela glavni stručni voditelj organizira raspoređivanje
vježbenika u stručne cjeline:

1. Dom za stare, nemoćne i duševno oboljele osobe (6 mjeseci),

2. Dom za djecu bez roditelja ili koju roditelji zanemaruju ili zlorabe
svoje roditeljske dužnosti (u daljnjem tekstu: Dom za djecu bez odgovarajuće
roditeljske skrbi), (1 mjesec),

3. Dom za djecu i mladež s poremećajima u ponašanju (1 mjesec),

4. Dom za tjelesno ili mentalno oštećene osobe (1 mjesec),

5. Centar za socijalnu skrb (2 mjeseca).

*2.2.1. Rad u domu za stare, nemoćne i duševno oboljele osobe*

- upoznaje se s radom i funkcioniranjem svih ustrojbenih jedinica doma
(15 dana),

- upoznaje organizaciju stručnih cjelina u kojima obavlja vježbeničku
praksu (5 mjeseci i 15 dana):

- upoznaje opseg, strukturu i druge karakteristike problema koji se
primarno rješavaju u određenoj stručnoj cjelini,

- obavlja uvid u spise predmeta,

- sastavlja nacrt programa za prijam korisnika,

- sastavlja nacrt socijalne anamneze,

- prisustvuje u radu komisije za prijam korisnika,

- sudjeluje u radu s korisnikom radi prilagođavanja u novu sredinu i
uvjete života,

- sudjeluje u iniciranju postupaka za ostvarivanje različitih prava
korisnika,

- sudjeluje u radu s obitelji korisnika,

- sudjeluje u razvijanju i unapređenju socijalnih veza korisnika unutar
i izvan doma socijalne skrbi,

- sudjeluje u rješavanju konfliktnih situacija među korisnicima,

- sudjeluje u radu tima prilikom izrade individualnih programa rada
s korisnicima,

- sudjeluje u grupnom radu s korisnicima,

- sudjeluje u izradi nacrta programa suradnje s drugim domovima socijalne
skrbi, te drugim čimbenicima radi unapređenja rada doma,

- sudjeluje pri izradi programa radno-okupacijskih, kulturno-zabavnih
i rekreacijskih aktivnosti korisnika,

- sudjeluje u vođenju evidencije i dokumentacije,

- sudjeluje u radu stručnog vijeća,

- sudjeluje u obavljanju poslova u svezi premještaja, otpusta i smrti
korisnika,

- upoznaje se s radom upravnog vijeća doma,

- sastavlja nacrt programa rada s obitelji korisnika kojem prestaje
smještaj u domu socijalne skrbi,

- sastavlja centru za socijalnu skrb nacrt izvještaja o rezultatima
primijenjenog oblika zaštite, razlozima zbog kojih prestaje smještaj u
domu socijalne skrbi, te daje nacrt prijedloga glede daljnjeg rada s korisnikom,

- sudjeluje u izradi polugodišnjeg i godišnjeg programa rada,

- sudjeluje u izradi plana i programa individualnog i grupnog rada s
korisnicima.

*2.2.2. U ustanovama pod točkama 2. do 5. vježbenik socijalni radnik
obavlja poslove prema sadržaju vježbeničke prakse propisane za socijalnog
radnika - vježbenika u toj vrsti ustanove, a raspoređuje ga stručni voditelj
u okviru svoje stručne cjeline.*

*2.2.3. Rad u centru za socijalnu skrb*

Stručni voditelj upoznaje vježbenika s organizacijom rada centra za
socijalnu skrb i svake pojedine stručne cjeline (2 mjeseca) i to:

a) opći socijalni rad (10 dana),

b) zaštita djece i mladeži s poremećajima u ponašanju (10 dana),

c) zaštita tjelesno ili mentalno oštećenih osoba (10 dana),

d) brak, odnosi u braku i odnosi roditelja i djece (10 dana),

e) skrbništvo i posvojenje (10 dana),

f) zaštita starijih osoba (10 dana).

2.3. SOCIJALNI RADNIK U DOMU ZA TJELESNO ILI MENTALNO OŠTEĆENE
OSOBE - VJEŽBENIK

Stručne cjeline za raspoređivanje vježbenika socijalnog radnika u domu
za tjelesno ili mentalno oštećene osobe i duljina trajanja obavljanja vježbeničke
prakse po cjelinama jesu:

1. Dom za tjelesno ili mentalno oštećene osobe (6 mjeseci),

2. Dom za djecu s poremećajima u ponašanju (1 mjesec),

3. Dom za djecu bez odgovarajuće roditeljske skrbi (1 mjesec),

4. Dom za stare, nemoćne i duševno oboljele osobe (1 mjesec),

5. Centar za socijalnu skrb (2 mjeseca).

*2.3.1. U domu za tjelesno ili mentalno oštećene osobe vježbenik obavlja
sljedeće poslove:*

- sastavlja nacrt programa priprema za prijam korisnika,

- sudjeluje u radu komisije za prijam i otpust korisnika,

- sastavlja nacrt socijalne anamneze,

- sudjeluje u radu s korisnikom radi prilagođavanja na novu sredinu
i uvjete života,

- sudjeluje u radu s obitelji korisnika,

- sastavlja nacrt plana rada s obitelji korisnika,

- sudjeluje u iniciranju postupka za ostvarivanje različitih prava korisnika,

- sudjeluje pri izradi individualnih programa rada s korisnicima,

- sudjeluje u radu sa skupinama korisnika,

- sudjeluje u izradi i provođenju programa radno proizvodnih i okupacijskih
aktivnosti korisnika,

- sudjeluje u organizaciji slobodnog vremena korisnika u domu i izvan
njega,

- sudjeluje u radu stručnog tima i stručnog vijeća,

- sudjeluje u razvijanju i unapređivanju socijalnih veza korisnika unutar
i izvan doma,

- sastavlja nacrt programa suradnje s drugim domovima socijalne skrbi,
vjerskim zajednicama, udrugama, trgovačkim društvima i drugim pravnim i
fizičkim osobama,

- sastavlja centru za socijalnu skrb nacrt izvješća o rezultatima primijenjenog
oblika zaštite i prijedlozima za daljnji rad s korisnikom za vrijeme njegova
boravka u domu,

- sastavlja centru za socijalnu skrb nacrt prijedloga prestanka smještaja
u domu,

- sastavlja centru za socijalnu skrb nacrt prijedloga smještaja u drugi
dom socijalne skrbi ili u udomiteljsku obitelj,

- sudjeluje u radu pronalaženja udomiteljskih obitelji,

- sudjeluje u organiziranju smještaja korisnika u vlastite ili udomiteljske
obitelji preko vikenda i praznika,

- izrađuje nacrt programa rada s obitelji korisnika,

- sudjeluje u suradnji s matičnim centrom za socijalnu skrb u izradi
programa rada s obitelji udomitelja,

- sastavlja centru za socijalnu skrb nacrt izvješća o radu s obitelji
korisnika,

- upoznaje organizaciju rada doma,

- upoznaje cjelokupni stručni rad u domu za tjelesno, mentalno ili višestruko
oštećenu djecu,

- upoznaje evidenciju i dokumentaciju o korisnicima i o radu socijalnog
radnika.

*2.3.2. U ustanovama pod točkama 2. do 5. vježbenik socijalni radnik
obavlja poslove prema sadržaju vježbeničke prakse propisane za socijalnog
radnika - vježbenika u toj vrsti ustanove, a raspoređuje ga stručni voditelj
u okviru svoje stručne cjeline.*

2.4. SOCIJALNI RADNIK U DOMU ZA DJECU BEZ ODGOVARAJUĆE RODITELJSKE
SKRBI - VJEŽBENIK

Stručne cjeline za raspoređivanje vježbenika socijalnog radnika u domu
za djecu bez odgovarajuće roditeljske skrbi i duljina trajanja obavljanja
vježbeničke prakse po cjelinama jesu:

1. Dom za djecu bez odgovarajuće roditeljske skrbi (6 mjeseci),

2. Dom za tjelesno ili mentalno oštećene osobe (1 mjesec),

3. Dom za djecu s poremećajima u ponašanju (1 mjesec),

4. Dom za stare, nemoćne i duševno oboljele osobe (1 mjesec),

5. Centar za socijalnu skrb (2 mjeseca).

*2.4.1. U domu za djecu bez odgovarajuće roditeljske skrbi, vježbenik
obavlja sljedeće poslove:*

- upoznaje organizaciju rada ustanove i svake pojedine ustrojbene jedinice
doma,

- obavlja uvid u spise predmeta,

- sudjeluje u radu komisije za prijam i otpust korisnika,

- sudjeluje u pripremi za prestanak smještaja u domu, odnosno o potrebi
primjene nekog drugog oblika zaštite,

- sastavlja prijedlog za prestanak smještaja u domu, odnosno o potrebi
primjene nekog drugog oblika zaštite i sudjeluje u pripremi korisnika za
provođenje istog,

- sastavlja nacrt socijalne anamneze,

- upoznaje se s vođenjem evidencije i dokumentacije ustanove,

- sudjeluje u radu s članovima obitelji korisnika,

- sastavlja nacrt plana rada s obitelji korisnika,

- sudjeluje u radu stručnog vijeća,

- sudjeluje u radu stručnog tima,

- sudjeluje u radu vijeća korisnika,

- sudjeluje u radu s korisnikom glede prilagođavanja na novu sredinu,

- sudjeluje u iniciranju postupka za ostvarivanje različitih prava korisnika,

- kontaktira s nadležnim centrima za socijalnu skrb,

- sudjeluje u izradi nacrta programa suradnje s drugim subjektima iz
lokalne zajednice i sudjeluje u provođenju istoga,

- sudjeluje u izradi individualnog programa rada s djecom,

- sudjeluje u radu sa skupinom korisnika,

- sudjeluje u izradi plana provođenja slobodnih aktivnosti djece unutar
i izvan ustanove te sudjeluje u provođenju istoga,

- sudjeluje u izradi izvješća o korisniku koji se upućuje nadležnim
centrima za socijalnu skrb,

- sudjeluje u suradnji s centrom za socijalnu skrb u pronalaženju udomiteljskih
obitelji,

- suradno s centrima za socijalnu skrb sudjeluje u organiziranju smještaja
korisnika u vlastite udomiteljske obitelji tijekom vikenda, praznika ili
drugom, od strane centra za socijalnu skrb u određenom vremenskom razdoblju.

*2.4.2. U ustanovama pod točkama 2. do 5. vježbenik socijalni radnik
obavlja poslove prema sadržaju vježbeničke prakse propisane za socijalnog
radnika - vježbenika u toj vrsti ustanove, a raspoređuje ga stručni voditelj
u okviru svoje stručne cjeline.*

2.5. PRAVNIK U CENTRU ZA SOCIJALNU SKRB - VJEŽBENIK

Nakon uvodnog dijela programa, glavni stručni voditelj organizira praktično
osposobljavanje vježbenika, odnosno raspoređuje ga u stručne cjeline u
okviru centra za socijalnu skrb, općinskog suda, odnosno suda za mladež.

Stručni voditelj u okviru svoje stručne cjeline raspoređuje vježbenika
na pojedine stručne poslove i zadaće predviđene sadržajem i brine se za
njihovo obavljanje i izvršavanje.

Stručne cjeline u kojima pravnik-vježbenik provodi praktični rad jesu:

1. U centru za socijalnu skrb

a) brak, odnosi u braku i odnosi roditelja i djece

b) skrbništvo i posvojenje,

c) opći socijalni rad

d) zaštita djece i mladeži s poremećajima u ponašanju,

2. u sudu

a) građanski odjel,

b) izvanparnični odjel,

c) ovršni odjel,

Poslovi i zadaće u pojedinim stručnim cjelinama jesu kako slijedi:

*2.5.1. Rad u centru za socijalnu skrb*

U svim stručnim cjelinama centra za socijalnu skrb vježbenik;

- upoznaje organizaciju stručne cjeline u kojoj obavlja praksu,

- obavlja uvid u spise predmeta,

- prisustvuje radnjama i postupcima,

- saslušava stranke u jednostavnijim predmetima,

- obavlja i druge jednostavnije radnje u postupku,

- upoznaje se s opsegom, strukturom i drugim karakteristikama problema
koji su predmet obavljanja stručne cjeline.

Osim općih, obavlja i ove stručne poslove i zadaće:

a) u stručnoj cjelini za brak, odnose u braku i odnose roditelja i djece
(3 mjeseca i 15 dana);

- upoznaje pravila timskog rada,

- prisustvuje ročištu za pokušaj mirenja bračnih drugova (najmanje 10),

- sastavlja nacrt zapisnika o posredovanju između bračnih drugova (najmanje
10),

- upoznaje bračne drugove s pravnim posljedicama razvoda braka,

- sastavlja nacrt odluka u postupcima radi posredovanja između bračnih
drugova i u postupcima o odlučivanju o osobnim odnosima roditelja i djece,

- sastavlja nacrt rješenja o prigovoru roditelja s kojim dijete ne živi,
ako se ne slaže s nekim postupkom ili mjerom roditelja s kojim dijete živi,
o smještaju djeteta kod druge osobe kad roditelj odlazi na privremeni rad
u inozemstvo, o odlučivanju kod kojeg će roditelja dijete živjeti, o predaji
djeteta roditelju kad se isto nalazi kod druge osobe, o održavanju osobnih
odnosa s djetetom onog roditelja kod kojeg dijete ne živi, o određivanju
stalnog nadzora nad roditeljima u pogledu izvršavanja roditeljskog prava,
o oduzimanju djeteta od roditelja, o upućivanju djeteta s poremećajima
u ponašanju u odgojnu ustanovu, terećenje imovine maloljetne osobe pod
roditeljskom skrbi, o suglasnosti na promjenu osobnog imena djeteta (najmanje
po 3 od svake odluke),

- sastavlja nacrt procesnih odluka o postupcima iz ove materije (najmanje
10),

- prisustvuje ročištu na sudu u postupcima koji se odnose na brak, odnose
u braku i odnose roditelja i djece, umješač sui generis (najmanje 10),

- sastavlja nacrt pravnih lijekova na odluku suda iz ove materije,

- sastavlja nacrt tužbe odnosno prijedloga centra za socijalnu skrb
sudu za utvrđivanje očinstva, za lišenje roditeljskog prava, za uzdržavanje
maloljetne osobe i za poništenje braka,

- sastavlja nacrt sporazuma roditelja o povišenju iznosa za uzdržavanje
djeteta,

- prisustvuje obilasku obitelji na koje je potrebno primijeniti neku
od mjera obiteljsko-pravne zaštite (najmanje 10),

- prisustvuje timskim sintezama,

- vrši uvid u evidenciju o roditeljima koji su sudskom odlukom obvezani
na uzdržavanje djeteta.

b) u stručnoj cjelini za skrbništvo i posvojenje (3 mjeseca i 15 dana)

- sastavlja nacrt prijedloga sudu za lišenje i vraćanje poslovne sposobnosti
(najmanje 3),

- sastavlja nacrt rješenja o imenovanju privremenog skrbnika,

- sastavlja nacrt rješenja o stavljanju pod skrbništvo i imenovanju
skrbnika maloljetnoj osobi i osobi lišenoj poslovne sposobnosti (najmanje
6),

- prisustvuje popisu i procjeni imovine osobe pod skrbništvom,

- prisustvuje ročištima na sudu u postupcima radi lišenja i vraćanja
poslovne sposobnosti,

- sastavlja nacrt rješenja kojim se odobrava skrbniku poduzimanje važnijih
mjera u pogledu ličnosti štićenika i otuđenje ili opterećenje imovine štićenika
(najmanje 10),

- prisustvuje obilasku štićenika u obitelji i ustanovi,

- sastavlja nacrt rješenja o prestanku skrbništva,

- sastavlja nacrt rješenja o prestanku skrbništva za poseban slučaj,

- prisustvuje pripremi posvojitelja i roditelja posvojenika za posvojenje

- prisustvuje obilasku posvojitelja,

- sastavlja nacrt rješenja o zaključenju i prestanku posvojenja,

- vrši upise u glavnu knjigu, imenik osoba pod skrbništvom, te knjigu
imovine osoba pod skrbništvom,

- vrši upis u knjigu evidencije o posvojenju,

c) u stručnoj cjelini za opći socijalni rad (1 mjesec)

- prisustvuje radu socijalnog radnika s korisnicima,

- prisustvuje obilasku obitelji korisnika,

- sastavlja nacrt rješenja o priznavanju prava na smještaj u udomiteljsku
obitelj, smještaj u ustanovu socijalne skrbi, pomoć za uzdržavanje, jednokratnu
novčanu pomoć, doplatak za pomoć i njegu, osposobljavanje za samostalan
život i rad, osobnoj invalidnini, i drugim pravima,

- sastavlja nacrt kaznene prijave radi kaznenih djela protiv braka,
obitelji i mladeži - povrede dužnosti uzdržavanja, oduzimanja maloljetnika,
promjene obiteljskog stanja, napuštanja djeteta, zapuštanja i zlostavljanja
maloljetnika, sprečavanja i neizvršavanja mjera za zaštitu maloljetnika,
omogućavanje sklapanja nedozvoljenog braka, kršenje obiteljskih obveza
i izvanbračni život s maloljetnom osobom.

d) u stručnoj cjelini za zaštitu djece i mladeži s poremećajima u ponašanju
(15 dana)

- sudjeluje u prikupljanju podataka o ličnosti maloljetnika i o prilikama
u kojima živi,

- uz stručnog djelatnika prisustvuje glavnoj raspravi u kaznenom postupku
prema maloljetniku.

*2.5.2. Rad u stručnim cjelinama općinskog suda*

U općinskom sudu vježbenik prisustvuje raspravama, sastavlja nacrt odluka
i obavlja uvid u spise predmeta i druge jednostavnije radnje i to naročito
u:

a) parničnim postupcima (1 mjesec)

- radi utvrđivanja da brak postoji ili da ne postoji, poništenju braka
i razvoda braka,

- radi utvrđivanja ili osporavanja očinstva ili materinstva,

- radi povjeravanja i predaje djece na čuvanje i odgoj i određivanje
osobnih odnosa roditelja s djecom,

- o zakonskom uzdržavanju,

- radi utvrđivanja udjela u zajedničkoj imovini bračnih i izvanbračnih
drugova,

- radi podjele imovine bračnih drugova.

b) izvanparničnim postupcima (1 mjesec)

- radi davanja dozvole za stupanje u brak,

- radi stavljanja roditelja u položaj skrbnika u pogledu upravljanja
dječjom imovinom,

- radi oduzimanja i vraćanja prava na roditeljsku skrb,

- radi potpunog ili djelomičnog lišenja poslovne sposobnosti i radi
vraćanja poslovne sposobnosti.

c) ovršnim postupcima i postupcima radi osiguranja (15 dana)

- ovrhe odluka o predaji djeteta roditelju s kojim će dijete živjeti
na čuvanje i odgoj i uređenju osobnih odnosa djeteta s drugim roditeljem,

- potraživanja za zakonsko uzdržavanje,

2.6. PSIHOLOG U CENTRU ZA SOCIJALNU SKRB
- VJEŽBENIK

Nakon uvodnog dijela sadržaja, glavni stručni voditelj organizira praktično
osposobljavanje vježbenika raspoređujući ga u stručne cjeline u okviru:

1. centra za socijalnu skrb

2. druge ustanove

Stručni voditelj u okviru svoje stručne cjeline raspoređuje vježbenika
na pojedine stručne poslove i zadaće predviđene ovim sadržajem i brine
se za njihovo obavljanje i izvršavanje.

*2.6.1. Rad u centru za socijalnu skrb*

Stručne cjeline u centru za socijalnu skrb jesu:

a) brak i odnosi u braku i odnosi roditelja i djece,

b) posvojenje i skrbništvo,

c) opći socijalni rad,

d) zaštita djece s poremećajima u ponašanju,

e) zaštita osoba s tjelesnim i/ili mentalnim oštećenjem ili psihičkom
bolesti.

Za vrijeme trajanja vježbeničke prakse u svim stručnim cjelinama centra
za socijalnu skrb vježbenik;

- upoznaje organizaciju stručne cjeline,

- obavlja uvid u spise predmeta,

- prisustvuje razgovorima psihologa sa strankama,

- upoznaje se s opsegom, strukturom i drugim karakteristikama problema
koji su predmet bavljenje stručne cjeline.

Pored ovih općih poslova, obavlja i sljedeće stručne poslove i zadaće:

a) u stručnoj cjelini za brak i odnose u braku i odnose roditelja i
djece (5 mjeseci):

- primjenjuje uz voditelja metode za prikupljanje informacija i tehnike
dijagnosticiranja (intervju, anketa, upitnici, skale procjene, sociometrijske
tehnike, testove opažanja, projektivne tehnike i dr.),

- upoznaje etapno pravila timskog rada,

- prisustvuje donošenju odluka tima - timskim sintezama,

- prisustvuje razgovoru s maloljetnom osobom koja želi zaključiti brak,
a navršila je 16 godina i izrađuje koncept mišljenja o psihičkoj zrelosti
maloljetne osobe,

- prisustvuje razgovoru i primjeni drugih tehnika (upitnik, testovi
ličnosti, testovi inteligencije, sistematsko opažanje) i utvrđuje podobnost
roditelja za preuzimanje skrbi o djeci,

- izrađuje koncept mišljenja o podobnosti roditelja (povjeravanje djece
iz izvanbračne zajednice, privremena odluka o povjeravanju djece u brakorazvodu,
kod određivanja stalnog nadzora nad vršenjem roditeljskih prava, izmjene
odluke o povjeravanju djece, povjeravanje djece drugoj osobi kad roditelj
odlazi u inozemstvo) utvrđuje obiteljsku dinamiku, sustavno promatra djecu
u obiteljskoj sredini, ocjenjuje emocionalne odnose između članova obitelji
(najmanje 10),

- sudjeluje u izradi programa nadzora nad izvršenjem roditeljskih prava
(najmanje 5)

- prisustvuje obilasku djece u vrtiću ili školskoj sredini, razgovoru
s odgojiteljem, pedagogom, školskim psihologom u cilju ocjene socijalne
integriranosti u tim sredinama (najmanje 10).

- prisustvuje intervjuu psihologa s djecom i primjeni drugih tehnika
(projektivne tehnike, testovi sličnosti i sl.) (najmanje 10),

- prisustvuje razgovoru s roditeljima i djecom u postupku oduzimanja
djece od roditelja i izrađuje koncept mišljenja o potrebi primjene ove
obiteljsko pravne mjere, kao i prijedlog oblika zaštite djece (najmanje
10),

- izrađuje koncept mišljenja psihologa u žalbenom postupku na odluku
suda o povjerenju djece,

- upoznaje se s načinom intervjuiranja zlostavljenog djeteta,

- prisustvuje ročištima na sudu u postupcima koji se odnose na odnose
roditelja i djece (najmanje 10),

- prisustvuje ročištima na sudu u postupcima koji se odnose na kaznena
djela počinjena na štetu djece i mladeži,

- sudjeluje u kontaktima s ostalim suradnim službama i institucijama
(prosvjeta, zdravstvo, društveno-humanitarne organizacije i dr.),

- upoznaje principe, metode i tehniku savjetovališnog rada,

- prisustvuje savjetovališnom radu s pojedincem, bračnim partnerima
i članovima obitelji (individualni, a po mogućnosti i s grupom),

b) u stručnoj cjelini za posvojenje i skrbništvo (2 mjeseca)

- prisustvuje intervjuu i primjeni drugih tehnika i testova kod bračnih
drugova, odnosno osoba koje žele posvojiti dijete radi ocjene motiva i
podobnosti za posvojenje i izrađuje koncept mišljenja o korisnosti posvojenja,

- upoznaje se sa sadržajem i načinom rada s naravnom majkom koja želi
dati dijete na posvojenje (utvrđivanje motiva zrelosti odluke, uklanjanje
odnosno smanjenje osjećaja krivnje),

- prisustvuje utvrđivanju opravdanosti zahtjeva za raskid posvojenja
(upoznaje relevantne psihičke osobine posvojitelja i posvojenika, kvalitetu
njihove veze i motive za postavljanje zahtjeva) i izrađuje koncept mišljenja
o opravdanosti zahtjeva,

- prisustvuje radnjama u postupku i izrađuje koncept mišljenja za izbor
skrbnika za maloljetnu osobu,

- prisustvuje radnjama u postupku, izrađuje nacrt mišljenja u slučajevima
odobravanja poduzimanja važnijih mjera u pogledu ličnosti maloljetnog štićenika,

- prisustvuje obilasku štićenika u obiteljima i ustanovi,

- prisustvuje timskim sintezama u ovom području.

c) u stručnoj cjelini za opći socijalni rad (15 dana)

- prisustvuje radu s roditeljima i djecom u postupku izdvajanja djece
iz naravne obitelji, ocjeni stanja i potreba za izdvajanje, te izrađuje
koncept mišljenja o obliku zaštite djece (najmanje 10),

- ocjenjuje motive i podobnost potencijalnih hraniteljskih obitelji
i izrađuje koncept mišljenja (najmanje 5),

- upućuje se i sudjeluje u izradi i izvedbi programa izobrazbe hraniteljske
obitelji,

- prisustvuje donošenju timske odluke o izdvajanju djeteta iz obitelji
i primjeni odgovarajućeg oblika zaštite djeteta,

d) u stručnoj cjelini za zaštitu djece s poremećajima u ponašanju (1
mjesec)

- prisustvuje razgovoru s maloljetnikom s poremećajem u ponašanju i
roditeljima u pripremnom postupku (najmanje 5),

- izrađuje koncept izvještaja sudu i prijedloga mjera (dijagnostički
utvrđuje karakteristike ličnosti maloljetnika (najmanje 5),

- prisustvuje sudskom postupku pred vijećem za maloljetnike i u prekršajnom
postupku za maloljetnike, te kontrolnim ročištima tijekom izvršenja odgojnih
mjera,

- upoznaje se s načinom i sadržajem provođenja odgojne mjere pojačane
brige i nadzora,

- prikuplja podatke o korisnicima primjenjujući metode intervjua, upitnike,
sekundarnu analizu podataka, prema potrebi druge psihologijske metode,

- sudjeluje u dijagnostičkom radu primjenjujući metode intervjua, sistematsko
i nesistematsko opažanje, testove za ispitivanje inteligencije, tehnike
za ispitivanje ličnosti, te druge tehnike i testove,

- izrađuje nalaze i mišljenja kao rezultat prikupljanja podataka i dijagnostičkog
rada,

- upoznaje savjetodavni rad i sudjeluje u njemu,

- upoznaje se s kriterijima i elementima evaluacije, odnosno vrednovanja
i provjeravanja rezultata rada (procesa zaštite) odgojnog, savjetodavnog
rada, te pojedinačnih intervencija,

- upoznaje se i sudjeluje u radu stručnog tima,

- upoznaje se i sudjeluje u organizaciji, koncipiranju i provođenju
programa edukacije za suradnike socijalne skrbi (dobrovoljne aktivnosti,
voditelje odgojne mjere pojačane brige i nadzora, i dr.),

- upoznaje, sudjeluje i provodi stručno-analitičke poslove vezane uz
svakodnevne poslove i zadaće,

- upoznaje se i sudjeluje u izradi programa rada s pojedinim korisnicima
i grupama,

- sudjeluje u kontaktima (sastancima, zajedničkom radu i drugim kontaktima)
s vanjskim suradnicima i suradnim institucijama, ustanovama socijalne skrbi,
pravosudnim tijelima, zdravstvenim i prosvjetnim ustanovama, sportskim
i kulturno-umjetničkim udrugama, društveno-humanitarnim organizacijama
i dr.),

- prati i analizira informacije sa stručnih sastanaka, stručnih i znanstvenih
skupova i stručne literature,

- uz superviziju izrađuje cjeloviti stručno-analitički rad.

e) u stručnoj cjelini za zaštitu osoba s tjelesnim ili mentalnim oštećenjem
ili psihičkom bolesti (15 dana)

- prisustvuje radu s roditeljima (savjetodavni, a naročito u cilju prihvaćanja
oštećenja djeteta i otklanjanja eventualnih, nepodesnih postupaka prema
takvom djetetu (najmanje 5),

- prisustvuje savjetodavnom radu s osobom s tjelesnim, mentalnim oštećenjem
ili psihičkom bolesti.

*2.6.2. Rad u domu socijalne skrbi*

Psiholog - vježbenik u domu socijalne skrbi obavlja ove stručne djelatnosti
(1 mjesec):

- upoznaje rad ustanove,

- prisustvuje radu s grupom,

- sudjeluje u radu s korisnikom radi prilagođavanja na novu sredinu
i uvjete života,

- sudjeluje u radu s obitelji korisnika.

*2.6.3. Rad u zdravstvenoj ustanovi koja ima uposlenog psihologa (15
dana)*

Psiholog - vježbenik provodi vježbeničku praksu u zdravstvenoj ustanovi
gdje upoznaje:

a) Psihodijagnostiku odraslih - najmanje 3 slučaja odraslih (7 dana):

- osnove psihopatologije vezane uz važeći klasifikacijski sustav,

- psihodijagnostika duševnih poremećaja,

- primjena psihologijskih instrumenata u svrhu određivanja duševnih
poremećaja i patoloških tendencija.

b) Psihodijagnostika djece - najmanje 3 slučaja (7 dana):

- razvojni poremećaji,

- duševni poremećaji u dječjoj dobi,

- psihodijagnostika vezana uz klasifikaciju poremećaja.

*2.6.4. Rad u prosvjetnoj ustanovi (15 dana)*

U prosvjetnoj ustanovi psiholog - vježbenik sudjeluje:

- u rješavanju individualnih problema učenika (najmanje 5),

- u rješavanju konfliktnih situacija (najmanje 10),

- u otkrivanju djece s poremećajima u ponašanju i rad s njima,

- u radu s djecom s tjelesnim ili mentalnim oštećenjem ili psihičkom
bolesti koja su uključena u redovno školovanja (najmanje 2),

- u radu s roditeljima (najmanje 5),

- u radu s prosvjetnim djelatnicima.

2.7. PSIHOLOG U DOMOVIMA SOCIJALNE SKRBI
- VJEŽBENIK

Stručne cjeline za raspoređivanje vježbenika psihologa u domovima socijalne
skrbi jesu:

1. dom za djecu s poremećajima u ponašanju

2. dom za djecu bez odgovarajućeg roditeljskog staranja

3. dom za tjelesno ili mentalno oštećene osobe

4. dom za stare, nemoćne i duševno oboljele osobe

5. centar za socijalnu skrb.

*2.7.1. Rad u domu socijalne skrbi (5 mjeseci)*

U domu socijalne skrbi u kojoj je zasnovao radni odnos psiholog - vježbenik:

- upoznaje se sa cjelokupnim stručnim radom doma,

- sudjeluje u prihvatu korisnika i sastavlja nacrt plana rada s korisnikom
(najmanje 10),

- sudjeluje u radu dijagnostičkog tima i vršenju dijagnostičkih obrada
(najmanje 10),

- prisustvuje timskoj sintezi,

- sastavlja nacrt mišljenja o najadekvatnijim oblicima zaštite (najmanje
10),

- surađuje s odgojnim osobljem doma u rješavanju problema odgojnih skupina
ili pojedinačnih štićenika,

- sudjeluje u radu s grupama (kao odgojitelj, terapeut, organizator
slobodnog vremena i sl.),

- sudjeluje u individualnom radu s korisnikom i njegovom obitelji (najmanje
10),

- sudjeluje u radu s obitelji korisnika (najmanje 10),

- upoznaje se s radom savjetovališta,

- upoznaje se s kriterijima i elementima evaluacije, odnosno vrednovanja
i provjeravanja rezultata rada (odgojnog, savjetodavnog, te pojedinačnih
intervencija),

- upoznaje se s načinim rada i sudjeluje u poslovima koji se odnose
na uključivanje korisnika u život izvan ustanove,

- surađuje sa stručnim radnicima centara za socijalnu skrb u rješavanju
problema pojedinih štićenika,

- surađuje s prosvjetnim, zdravstvenim i drugim ustanovama i službama
u rješavanju problema korisnika.

*2.7.2. Rad u drugim domovima socijalne skrbi u kojima vježbenik nije
u radnom odnosu (mjesec dana)*

Vježbenik ostvaruje vježbeničku praksu u domu:

- upoznaje rad doma,

- sudjeluje u radu s korisnikovom obitelji,

- prisustvuje sastancima stručnog tima.

*2.7.3. Rad u centru za socijalnu skrb (3 mjeseca)*

U centru za socijalnu skrb psiholog - pripravnik se raspoređuje u stručne
cjeline:

a) zaštitu djece i mladeži s poremećajima u ponašanju (15 dana),

b) zaštita osoba s tjelesnim ili mentalnim oštećenjem ili psihičkom
bolesti (15 dana),

c) brak i odnosi u braku, odnosi roditelja i djece (1 mjesec),

d) posvojenje i skrbništvo (15 dana),

e) opći socijalni rad (15 dana).

Vježbenik ostvaruje vježbeničku praksu prema sadržaju navedenom za te
stručne cjeline za psihologa - vježbenika u centru za socijalnu skrb.

*2.7.4. Rad u zdravstvenoj ustanovi (1 mjesec)*

Psiholog - vježbenik provodi vježbenički staž u zdravstvenoj ustanovi
na odjelu za neuropsihijatriju ili psihijatriju (uključivši i odjele za
bolesti ovisnosti), gdje upoznaje:

- metode liječenja i rada s ovisnicima,

- najvažnije oblike zaštite psihijatrijskih bolesnika,

- najčešće psihijatrijske probleme i postupke djece,

- timski rad u zaštiti mentalnog zdravlja.

*2.7.5. Rad u prosvjetnoj ustanovi (15 dana)*

U prosvjetnoj ustanovi psiholog - vježbenik sudjeluje:

- u rješavanju individualnih problema učenika (najmanje 5),

- u rješavanju konfliktnih situacija (najmanje 10),

- u otkrivanju djece s poremećajima u ponašanju i rad s njima,

- u radu s djecom s tjelesnim ili mentalnim oštećenjem ili psihičkom
bolesti koja su uključena u redovno školovanje (najmanje 2),

- u radu s roditeljima (najmanje 5),

- u radu s prosvjetnim djelatnicima.

2.8. DEFEKTOLOG - SOCIJALNI PEDAGOG - VJEŽBENIK

Nakon uvodnog dijela stručni voditelj organizira praktično osposobljavanje
vježbenika, rasporedom u:

1. centar za socijalnu skrb,

2. dom za djecu bez odgovarajućeg roditeljskog staranja,

3. dom za djecu i mladež s poremećajima u ponašanju,

4. dom za osobe s tjelesnim ili mentalnim oštećenjem.

Stručni voditelj, u okviru svoje stručne cjeline, raspoređuje vježbenika
na pojedine stručne poslove i zadaće predviđene sadržajem vježbeničke prakse
i brine se za njihovo obavljanje.

*2.8.1. Rad u centru za socijalnu skrb (6 mjeseci)*

Stručne cjeline u centru za socijalnu skrb, koje upoznaje vježbenik
jesu:

a) tim za zaštitu braka, obitelji i djece,

b) posvojenje i skrbništvo

c) zaštita djece i mladeži s poremećajima u ponašanju

d) zaštita osoba s tjelesnim ili mentalnim oštećenjem ili psihičkom
bolesti vještačena kao djeca s premećajima u ponašanju)

e) opći socijalni rad (zaštita odgojno ugrožene djece)

U centru za socijalnu skrb, vježbenik u navedenim stručnim cjelinama
upoznaje:

- organizaciju stručne cjeline,

- opseg, strukturu i druge specifičnosti problematike koje se primarno
rješava u pojedinoj cjelini,

Pored općih poslova vježbenik se upoznaje s obavljanjem poslova stručnih
djelatnika u cjelinama kako slijedi:

a) u stručnoj cjelini za zaštitu braka, obitelji i djece (20 dana):

- sudjeluje u donošenju odluka o povjeravanju djece u brakorazvodu,
kod određenja stalnog nadzora nad vršenjem roditeljskog prava, izmjene
odluke o povjeravanju djece, povjeravanje djece drugoj osobi kod roditelj
odlazi u inozemstvo, utvrđuje obiteljsku dinamiku, sustavno promatra djecu
u obiteljskoj sredini, ocjenjuje emocionalne odnose između članova obitelji
(najmanje 10),

- posjete djeci u vrtiću ili školskoj sredini, razgovori s odgojiteljem,
pedagogom, školskim psihologom u cilju ocjene socijalne integriranosti
u tim sredinama, u svezi preventivnih aktivnosti i ranog otkrivanja poremećaja
u ponašanju djece,

- prisustvuje razgovoru s roditeljima i djecom u postupku oduzimanja
djece od roditelja i izrađuje koncept mišljenja o potrebi primjene ove
obiteljsko pravne mjere, kao i prijedloga oblika zaštite djece,

- izrađuje defektološko/pedagoško mišljenje o roditeljima u postupcima
lišenja roditeljskog prava (najmanje 2),

- prisustvuje savjetodavnom radu s roditeljima i djecom u svrhu reguliranja
i izvršenja osobnih odnosa s djecom (promjena stavova, partnerskog odnosa)
i daje prijedlog u svezi održavanja kontakata (najmanje 10).

- prisustvuje ročištima na sudu u postupcima odnosa roditelja i djece,

- sudjeluje u kontaktima s ostalim suradnim službama i institucijama
(prosvjeta zdravstvo, pravosudne ustanove, policija, humanitarne organizacije,
udruženja građana i drugo),

- upoznaje principe, metode i tehniku savjetovališnog rada,

- prisustvuje savjetovališnom radu s pojedincem, bračnim partnerima
i članovima obitelji (individualni, a po mogućnosti i s grupom).

b) u stručnoj cjelini za posvojenje i skrbništvo (10 dana):

- prisustvuje intervjuu ili primjeni drugih tehnika u obradi bračnih
drugova, odnosno osoba koje žele posvojiti dijete, utvrđivanju motiva i
potrebnim sposobnostima za posvojenje, izrađuje koncept mišljenja o korisnosti
posvojenja,

- upoznaje sadržaje i načinom rada s naravnom majkom koja želi dati
dijete na posvojenje (utvrđivanje motiva, zrelosti odluke, osjećaj krivnje
i drugo),

- prisustvuje utvrđivanju opravdanosti zahtjeva za raskid posvojenja
te motiva za takav zahtjev, izrađuje koncept mišljenja, utvrđuje opravdanost
zahtjeva,

- prisustvuje radnjama u postupku i izrađuje koncept mišljenja u svezi
izbora skrbnika,

- prisustvuje obilasku štićenika u obitelji i domovima socijalne skrbi,

- prisustvuje timskim sintezama u ovom području.

c) stučna cjelina općeg socijalnog rada (10 dana):

- sudjeluje u postupku timske obrade djeteta i primjeni odgovarajućeg
oblika zaštite djece,

- prisustvuje radu s roditeljima i djecom u postupku izdvajanja djece
iz obitelji, ocjeni stanja i potreba izdvajanja, te izrađuje koncept mišljenja
i prijedloga za djecu (najmanje 10), kao i u drugim postupcima u svezi
izbora primjerene zaštitne mjere (socijalne ili obiteljsko pravne),

- uključuje se u rad s obitelji i djecom (individualni i skupni),

- ocjenjuje motive i potrebne sposobnosti potencijalnih udomiteljskih
obitelji i izrađuje koncept mišljenja (najmanje 5),

- sudjeluje u postupku ranog otkrivanja djece i mladeži koja žive u
rizičnom obiteljskom okruženju,

d) u stručnoj cjelini za zaštitu djece i mladeži s poremećajima u ponašanju
(4 mjeseca)

- prisustvuje razgovoru s djecom, mladeži i roditeljima u novootkrivenim
slučajevima (bilo da se radi o izvješću policije, škole, državnog odvjetništva,
suda ili drugih osoba),

- sudjeluje u timskoj obradi slučaja, izrada koncepta nalaza i mišljenja
s prijedlogom najpogodnije mjere zaštite,

- upoznaje se i uključuje u suradni odnos s drugim službama koje na
lokalnoj razini skrbe o djeci i mladeži,

- upoznaje i sudjeluje u individualnom i skupnom radu s djecom, mladeži
i obitelji,

- prisustvuje u ispitnom postupku djece i mladeži - za počinitelje kaznenih
djela u policijskoj postaji,

- prisustvuje sudskom postupku pred vijećem za maloljetnike i u prekršajnom
postupku za maloljetnike, te kontrolnim ročištima tjekom izvršenja odgojnih
mjera,

- sudjeluje u dijagnostičkom postupku za djecu s poremećajima u ponašanju
te mladež, izradi nalaza i mišljenja s prijedlogom najprimjerenije mjere
obiteljsko pravne zaštite i u njenom izvršenju, samostalno se uključuje
u dijagnostičku obradu i predlaže primjerene mjere zaštite,

- upoznaje se sa sadržajima provođenja odgojnih mjera, kazne maloljetničkog
zatvora i zaštitnih mjera prema maloljetnicima te mlađim punoljetnim osobama,

- vrši posjetu ustanovama i sudjeluje u provođenju odgojnih mjera, kazne
maloljetničkog zatvora te zaštitnih mjera za maloljetnike,

- sudjeluje u pridržaju izvršenja mjera i radi na provedbi alternativnih
sankcija,

- prisustvuje u postupku prema punoljetnim počiniteljima kaznenih djela
na štetu djece, sudjeluje u timskoj obradi slučaja i izradi nalaza i mišljenja,

- sudjeluje i upoznaje se s izradom programa rada za pojedini slučaj,
te nadopune/izmjene programa,

- sudjeluje u izvršenju konkretnih zadataka iz programa rada na slučaju,

- sudjeluje u izobrazbi vanjskih suradnika i radu stručnom djelatnika
s vanjskim suradnicima u svezi provedbe mjera obiteljsko pravne i kazneno
pravne zaštite,

- vrši posjete maloljetnicima u odgojnim domovima,

- sudjeluje u radu na postpenalnom prihvatu povratnika iz odgojnih ustanova
i odgojnih zavoda,

- sudjeluje u radu na specijalnom hraniteljstvu,

- prati i analizira informacije sa sastanaka stručnog tima, znanstvenih
skupova i prati stručnu literaturu u svezi postignuća u radu,

- prisustvuje sustručnjačkoj i samosuspenziji te evaluaciji.

c) stručna cjelina općeg socijalnog rada (10 dana):

- sudjeluje u postupku timske obrade djeteta i primjeni odgovarajućeg
oblika zaštite djece,

- prisustvuje radu s roditeljima i djecom u postupku izdvajanja djece
iz obitelji, ocjeni stanja i potreba izdvajanja, te izrađuje koncept mišljenja
i prijedloga za djecu (najmanje 10), kao i u drugim postupcima u svezi
izbora primjerene zaštite mjere (socijalne ili obiteljsko pravne),

- uključuje se u rad s obitelji i djecom (individualni i skupni),

- ocjenjuje motive i potrebne sposobnosti potencijalnih udomiteljskih
obitelji i izrađuje koncept mišljenja (najmanje 5),

- sudjeluje u postupku ratnog otkrivanja djece i mladeži koja žive u
rizičnom obiteljskom okruženju,

d) u stručnoj cjelini za zaštitu djece i mladeži s poremećajima u ponašanju
(4 mjeseca),

- prisustvuje razgovoru s djecom, mladeži i roditeljima u novootkrivenim
slučajevima (bilo da se radi o izvješću policije, škole, državnog odvjetništva,
suda ili drugih osoba),

- sudjeluje u timskoj obradi slučaja, izrada komcepta nalaza i mišljenja
s prijedlogom najpogodnije mjere zaštite,

- upoznaje se i uključuje u suradni odnos s drugim službama koje na
lokalnoj razini skrbe o djeci i mladeži,

- upoznaje i sudjeluje u individualnom i skupnom radu s djecom, mladeži
i obitelji,

- prisustvuje u ispitnom postupku djece i mladeži - za počinitelje kaznenih
djela u policijskoj postaji,

- prisustvuje sudskom postupku pred vijećem za maloljetnike i u prekršajnom
postupku za maloljetnike, te kontrolnim ročištima tjekom izvršenja odgojnih
mjera,

- sudjeluje u dijagnostičkom postupku za djecu s poremećajima u ponašanju
te mladež, izradi nalaza i mišljenja s prijedlogom najprimjerenije mjere
obiteljsko pravne zaštite i u njenom izvršenju, samostalno se uključuje
u dijagnostičku obradu i predlaže primjerene mjere zaštite,

- upoznaje se sa sadržajima provođenja odgojnih mjera, kazne maloljetničkog
zatvora i zaštitnih mjera prema maloljetnicima te mlađim punoljetnim osobama,

- vrši posjetu ustanovama i sudjeluje u provođenju odgojnih mjera, kazne
maloljetničkog zatvora te zaštitnih mjera za maloljetnike,

- sudjeluje u pridržaju izvršenja mjera i radi na provedbi alternativnih
sankcija,

- prisustvuje u postupku prema punoljetnim počiniteljima kaznenih djela
na štetu djece, sudjeluje u timskoj obradi slučaja i izgradi nalaza i mišljenja,

- sudjeluje i upoznaje se s izradom programa rada za pojedini slučaj,
te nadopune/izmjene programa,

- sudjeluje u izvršenju konkretnih zadataka iz programa rada na slučaju,

- sudjeluje u izobrazbi vanjskih suradnika i radu stručnog djelatnika
s vanjskim suradnicima u svezi provedbe mjera obiteljsko pravne kazneno
pravne zaštite,

- vrši posjete maloljetnicima u odgojnim domovima,

- sudjeluje u radu na postpenalnom prihvatu povratnika iz odgojnih ustanova
i odgojnih zavoda,

- sudjeluje u radu na specijalnom hraniteljstvu,

- prati i analizira informacije sa sastanka stručnog tima, znanstvenih
skupova i prati stručnu literaturu u svezi postignuća u radu,

- prisustvuje sustručnjačkoj i samosuspenziji te evaluaciji.

e) u stručnoj cjelini za zaštitu osoba s tjelesnim ili mentalnim oštećenjem
ili psihičkom bolesti (10 dana),

- sudjeluje u otkrivanju osoba s tjelesnim i/ili mentalnim oštećenjem,
posebice djece s poremećajima u ponašanju čiji su poremećaji uvjetovani
organskim oštećenjima,

- prisustvuje izradi nacrta plana aktivnosti s korisnikom i njegovom
obitelji,

- prisustvuje izradi zaključaka o upućivanju korisnika na dijagnostičku
obradu,

- sastavlja nacrt rješenja o uključivanju osoba u tretman (rehabilitaciju),

- sastavlja nacrt rješenja o smještaju u odgovarajuće domove socijalne
skrbi

- sudjeluje u praćenju korisnika u tijeku tretmana i predlaže izmjene
oblika zaštite ako su isti potrebni, te sudjeluje u radu s obitelji.

*2.8.2. Rad u domu za djecu bez odgovarajućeg roditeljskog staranja
(20 dana)*

*2.8.3. Rad u domu za djecu i mladež s poremećajima u ponašanju (4
mjeseca)*

*2.8.4. Rad u domu za osobe s tjelesnim ili mentalnim oštećenjem (1
mjesec)*

U domovima pod točkama 2.8.2., 2.8.3. i 2.8.4. vježbenik:

- upoznaje rad doma,

- prisustvuje radu sa skupinom djece i mladeži,

- sudjeluje u radu s korisnikom radi prilagođavanja na novu sredinu
i uvjete života,

- sudjeluje u radu s korisnikovom obitelji,

- prisustvuje sastancima stručnog tima,

- prisustvuje vještačenju djece i mladeži s poremećajima u ponašanju
(opservacija).

2.9. DEFEKTOLOG - VJEŽBENIK

Nakon uvodnog dijela glavni stručni voditelj organizira praktično osposobljavanje
vježbenika rasporedom u:

1. centru za socijalnu skrb,

2. domovi socijalne skrbi, ovisno o studijskom usmjerenju defektologa,

3. zdravstvene i prosvjetne ustanove, te ustanove odnosno druge pravne
osobe za profesionalno osposobljavanje i zapošljavanje invalida,

4. udruge invalida i roditelja invalidne djece.

Stručni voditelj, u okviru svoje stručne cjeline, raspoređuje vježbenika
na pojedine stručne poslove i zadaće i brine se za njihovo obavljanje.

*2.9.1. Rad u centru za socijalnu skrb (5 mjeseci)*

U centru za socijalnu skrb defektolog-vježbenik obavlja sljedeće poslove
i zadaće:

- upoznaje opći socijalni rad,

- organizaciju stručne cjeline za skrb osoba s tjelesnim i/ili mentalnim
oštećenjima,

- opseg, strukturu i druge karakteristike pitanja i problema koji se
tu primarno rješavaju za osobe s tjelesnim ili mentalnim oštećenjima ili
psihičkom bolesti,

- prisustvuje radnjama u postupku ostvarivanja socijalne skrbi osoba
s tjelesnim ili mentalnim oštećenjima ili psihičkom bolesti,

- obavlja jednostavnije radnje u postupku ostvarivanja socijalne skrbi
osoba s tjelesnim ili mentalnim oštećenjem ili psihičkom bolesti,

- obavlja uvid u spise predmeta osoba s tjelesnim i mentalnim oštećenjima
ili psihičkom bolesti,

- upoznaje se s karakteristikama osoba s tjelesnim ili mentalnim oštećenjima
ili psihičkom bolesti koje ostvaruju prava iz socijalne skrbi u okviru
dotičnog centra za socijalnu skrb,

- upoznaje se s pravima socijalne skrbi te uvjetima i postupcima za
njihovo ostvarivanje,

- sudjeluje u pripremi programa na otkrivanju osoba s tjelesnim ili
mentalnim oštećenjima ili psihičkom bolesti,

- upoznaje se s postupkom vještačenja osoba s tjelesnim ili mentalnim
oštećenjima ili psihičkom bolesti

- sastavlja nacrt zaključaka o upućivanju osoba s tjelesnim ili mentalnim
oštećenjima ili psihičkom bolesti na vještačenje,

- upoznaje se sa sadržajem dosijea vještačenih osoba te dokumentacijom
koju vode tijela vještačenja,

- upoznaje se sa stručnim i administrativnim poslovima vještačenja,

- sastavlja nacrt rješenja o upućivanju osoba s tjelesnim ili mentalnim
oštećenjima ili psihičkom bolesti na odgovarajući tretman,

- sudjeluje u praćenju korisnika u tijeku tretmana i predlaže izmjenu
prava socijalne skrbi, ako je to potrebno,

- sudjeluje u postupku profesionalnog usmjeravanja i uključivanja korisnika
s tjelesnim ili mentalnim oštećenjima ili psihičkom bolesti u stručno obrazovanje,
profesionalnu rehabilitaciju, osposobljavanje za samostalan život i rad
te prati napredak osobe u tijeku toga postupka,

- sudjeluje u radu s korisnikom po prestanku institucionalnog tretmana,

- sudjeluje u pronalaženju odgovarajućeg zaposlenja korisnika, te praćenju
korisnika na radnom mjestu i pružanju adekvatne pomoći u njegovoj adaptaciji
i socijalizaciji,

- izrađuje plan aktivnosti rada s korisnikom i njegovom obitelji i sudjeluje
u provođenju te aktivnosti,

- pomaže korisniku u ostvarivanju prava socijalne skrbi u drugim sustavima,

- upoznaje način i oblike, te sudjeluje u ostvarivanju suradnje s čimbenicima
iz sustava zdravstva, prosvjete, mirovinskog i invalidskog osiguranja,
rada i zapošljavanja i iz drugih sustava od interesa za unapređivanje kvalitete
življenja osoba s tjelesnim ili mentalnim oštećenjima ili psihičkom bolesti.

*2.9.2 Rad u domovima socijalne skrbi (4 mjeseca)*

U domovima socijalne skrbi za osobe s tjelesnim ili mentalnim oštećenjem
vježbenik se upoznaje s:

- organizacijom, uvjetima i načinom rada doma,

- oblicima tretmana koji se provodi s osobama s tjelesnim ili mentalnim
oštećenjima, ili psihičkom bolesti,

- poslovima i zadaćama defektologa-odgojitelja,

- prijemom korisnika u dom,

- dokumentacijom vještačenja osobe,

- metodom, oblicima i sredstvima za rad korisnika odnosno za provođenje
odgoja i obrazovanja, profesionalnog osposobljavanja, okupacijskih i rekreacijskih
aktivnosti,

- sudjeluje u radu stručnog tima i kolegija,

- sudjeluje u izradi nacrta tjednog, mjesečnog i godišnjeg programa
rada defektologa-odgojitelja,

- sudjeluje u svim organiziranim oblicima rada s korisnikom (individualnom,
grupnom i dr.),

- izrađuje izvještaj o ostvarenom programu rada s korisnikom,

- surađuje s odgojno-obrazovnom ustanovom u koju polazi korisnik,

- sudjeluje u radu s obitelji korisnika,

- upoznaje se s načinom rada i sudjeluje u poslovima i zadaćama koji
se odnose na uključivanje korisnika u život i rad izvan ustanove.

*2.9.3. Zdravstvene ustanove (15 dana)*

U zdravstvenim ustanovama defektolog-vježbenik upoznaje se:

- s oblicima i načinom provođenja tretmana osoba s tjelesnim i mentalnim
oštećenjima ili psihičkom bolesti,

- sudjeluje u provođenju tretmana osoba s tjelesnim ili mentalnim oštećenjima
ili psihičkom bolesti,

- surađuje sa zdravstvenim i drugim djelatnicima u tretmanu osoba s
tjelesnim ili mentalnim oštećenjima ili psihičkom bolesti,

- surađuje s roditeljima osoba s tjelesnim ili mentalnim oštećenjima
ili psihičkom bolesti u svrhu što uspješnije medicinske rehabilitacije.

*2.9.4. Prosvjetne ustanove (15 dana)*

U prosvjetnim ustanovama defektolog-vježbenik upoznaje se s:

- načinom i mogućnosti otkrivanja djece i mladeži s tjelesnim ili mentalnim
oštećenjima ili psihičkom bolesti,

- s dokumentacijom o vještačenju djece i mladeži s tjelesnim ili mentalnim
oštećenjima ili psihičkom bolesti i preporukama za tretman,

- sudjeluje u odgojno-obrazovnom radu djece i mladeži s tjelesnim ili
mentalnim oštećenjima ili psihičkom bolesti,

- surađuje s prosvjetnim djelatnicima u odgoju i obrazovanju djece i
mladeži s tjelesnim ili mentalnim oštećenjima ili psihičkom bolesti,

- surađuje s roditeljima djece i mladeži s tjelesnim ili mentalnim oštećenjima
ili psihičkom bolesti,

*2.9.5. Rad u ustanovama odnosno drugim pravnim osobama za profesionalno
osposobljavanje i zapošljavanje invalida i u centrima za radnu terapiju
(1 mjesec)*

U ustanovama za profesionalno osposobljavanje i zapošljavanje invalida
i u centrima za radno-okupacijske aktivnosti defektolog vježbenik upoznaje
se s:

- programom, načinom i mogućnostima profesionalne orijentacije, osposobljavanja
i zapošljavanja osoba s tjelesnim ili mentalnim oštećenjima ili psihičkom
bolesti koja se provode u tim ustanovama,

- upoznaje se s vrstama oštećenja osoba koje se upućuju u te ustanove,

- sudjeluje u ostvarivanju programa profesionalne orijentacije, osposobljavanja
i zapošljavanja osoba s tjelesnim ili mentalnim oštećenjima ili psihičkom
bolesti,

- upoznaje s programom radno-okupacijske aktivnosti za osobe sa težim
tjelesnim ili mentalnim oštećenjima ili psihičkom bolesti i sudjeluje u
provođenju tog programa.

2.10. ODGOJITELJ U DOMOVIMA ZA DJECU I MLADEŽ S POREMEĆAJIMA
U PONAŠANJU - VJEŽBENIK

Stručne cjeline za raspoređivanje vježbenika odgojitelja u domovima
za djecu i mladež s poremećajima u ponašanju i duljina obavljanja vježbeničke
prakse po cjelinama:

1. dom za djecu s poremećajima u ponašanju (6 mjeseci)

2. dom za djecu bez odgovarajućeg roditeljskog staranja (2 mjeseca)

3. dom za tjelesno ili mentalno oštećene osobe (2 mjeseca)

4. centar za socijalnu skrb (1 mjesec)

*2.10.1. U domu za djecu s poremećajima u ponašanju odgojitelj-vježbenik
obavlja sljedeće poslove:*

- upoznaje organizaciju rada doma,

- upoznaje cjelokupni stručni rad u domu za djecu i mladež s poremećajima
u ponašanju,

- upoznaje evidenciju i dokumentaciju o korisnicima,

- sudjeluje u radu stručnog vijeća,

- sudjeluje u radu odgajateljskog vijeća,

- sudjeluje u formiranju odgojnih skupina,

- sudjeluje u izradi godišnjeg i mjesečnog programa rada,

- sudjeluje u neposrednom radu s odgojnom skupinom,

- izrađuje nacrt tjedne i dnevne pripreme s korisnicima,

- izrađuje nacrt individualnog programa rada s korisnikom,

- vodi brigu o zdravstvenom stanju štićenika, poduzima mjere za provođenje
liječničke intervencije,

- priprema i vodi štićenike na pregled u zdravstvene ustanove (bolnice,
ambulante),

- brine o školovanju štićenika,

- sudjeluje u pripremi i izradi didaktičkog materijala,

- izrađuje individualne planove rada na savladavanju školskog gradiva
sa štićenicima,

- surađuje sa stručnim timom doma u rješavanju problema odgojne skupine
ili pojedinačnih štićenika,

- surađuje s ostalim odgojnim osobljem kroz informiranje, dogovor i
usklađivanje odgojnog djelovanja, te u rješavanju problema štićenika,

- kontaktira i surađuje s prosvjetnim djelatnicima u rješavanju obrazovnih
i odgojnih problema štićenika,

- kontaktira s obiteljima korisnika,

- brine o higijeni prostora odgojne skupine,

- sudjeluje u uređenju radnog prostora,

- izrađuje nacrt plana i programa rada slobodnih aktivnosti u domu i
izvan njega, za članove svoje skupine, a u suradnji s odgajateljima slobodnih
aktivnosti,

- sudjeluje u neposrednom provođenju slobodnih aktivnosti,

- sastavlja nacrt izvješća o radu odgojne skupine i napredovanja korisnika,

- sastavlja nacrt izvješća o odgojnom i obrazovnom uspjehu štićenika
na kraju svakog obrazovnog razdoblja,

- sastavlja izvješće o odgojnom i obrazovnom uspjehu štićenika na traženje
centra za socijalnu skrb ili suda,

- sudjeluje u dežurstvima za vrijeme dnevnog odmora korisnika, vikendom
i praznicima.

2.10.2. U ustanovama pod točkama 2. i 3. vježbenik-odgojitelj obavlja
poslove prema sadržaju vježbeničke prakse propisane za odgojitelja-vježbenika
u toj vrsti doma.

2.10.3. U ustanovi pod točkom 4. vježbenik odgojitelj upoznaje se s
radom sljedećih stručnih cjelina:

a) zaštita djece i mladeži s poremećajima u ponašanju (10 dana)

b) zaštita osoba s tjelesnim ili mentalnim oštećenjem ili psihičkom
bolesti,

c) opći socijalni rad (10 dana)

U centru za socijalnu skrb vježbenik odgojitelj u narečenim cjelinama
upoznaje:

- organizaciju stručne cjeline,

- opseg, strukturu i karakteristike problema koji se tu primarno rješavaju,

- obavlja uvid u spise predmeta,

- prisustvuje obilasku obitelji korisnika.

2.11. ODGOJITELJ U DOMOVIMA ZA TJELESNO ILI MENTALNO OŠTEĆENE
OSOBE - VJEŽBENIK

Stručne cjeline za raspoređivanje vježbenika odgojitelja u domovima
za tjelesno ili mentalno oštećene osobe i duljina trajanja obavljanja vježbeničke
prakse po cjelinama:

1. dom za tjelesno ili mentalno oštećene osobe (6 mjeseci),

2. dom za djecu s poremećajima u ponašanju (3 mjeseca),

3. dom za djecu bez odgovarajućeg roditeljskog staranja (2 mjeseca).

*2.11.1. U domu za tjelesno ili mentalno oštećene osobe vježbenik
obavlja sljedeće poslove:*

- sudjeluje u radu stručnog vijeća,

- sudjeluje u radu odgajateljskog vijeća,

- sudjeluje u izradi godišnjeg i mjesečnog programa rada,

- izrađuje nacrt tjedne i dnevne pripreme rada s korisnicima,

- izrađuje nacrt individualnog programa rada s korisnikom,

- sastavlja nacrt izvješća o radu odgojne skupine i napredovanje korisnika,

- sudjeluje u formiranju odgojnih skupina,

- sudjeluje u neposrednom radu s odgojnom skupinom,

- sudjeluje u pripremi i izradi didaktičnog materijala,

- izrađuje nacrt plana i programa rada slobodnih aktivnosti u domu i
izvan njega,

- sudjeluje u neposrednom provođenju slobodnih aktivnosti,

- sudjeluje u dežurstvima za vrijeme dnevnog odmora korisnika i vikendom,

- sudjeluje u organiziranju i provođenju prigodnih svečanosti,

- sudjeluje u uređenju radnog prostora,

- kontaktira s obiteljima korisnika,

- upoznaje organizaciju rada ustanove,

- upoznaje cjelokupni stručni rad u domu za tjelesno ili mentalno oštećene
osobe,

- upoznaje evidenciju i dokumentaciju o korisnicima.

*2.11.2. U domovima pod točkama 2. i 3. vježbenik-odgojitelj obavlja
poslove prema sadržaju vježbeničke prakse propisane za odgojitelje-vježbenike
u ovim vrstama domova, a raspoređuje ga stručni voditelj u okviru svoje
stručne cjeline.*

2.12. ODGOJITELJ U DOMU ZA DJECU BEZ ODGOVARAJUĆEG RODITELJSKOG
STARANJA - VJEŽBENIK

Stručne cjeline za raspoređivanje vježbenika-odgojitelja u domu za djecu
bez odgovarajućeg roditeljskog staranja i duljina trajanja obavljanja vježbeničke
prakse po cjelinama jesu:

1. Dom za djecu bez odgovarajućeg roditeljskog staranja (7 mjeseci)

2. Dom za djecu s poremećajima u ponašanju (2 mjeseca)

3. Dom za tjelesno i mentalno oštećene osobe (2 mjeseca)

*2.12.1. U domu za djecu bez odgovarajućeg roditeljskog staranja -
vježbenik obavlja sljedeće poslove:*

- sudjeluje u izradi individualnog i grupnog plana rada,

- brine o provođenju osobne higijene, zdravlju, školovanju i odgoju
djece,

- sudjeluje u uređenju prostora i okoliša ustanove,

- sudjeluje u organiziranju i provođenju slobodnih aktivnosti,

- upoznaje se s vođenjem propisane stručne dokumentacije i evidencije
u ustanovi,

- sudjeluje u davanju mišljenja glede kvalitete kontakata roditelja
s djecom,

- surađuje sa školskim i predškolskim ustanovama,

- sudjeluje u provođenju i praćenju kontakata s djetetom od strane roditelja,
djelatnika centra za socijalnu skrb ili drugih osoba,

- sudjeluje u radu stručnih tijela u ustanovi,

- sudjeluje u pripremi korisnika za otpust iz doma,

- sudjeluje u iniciranju provođenja određenih prava djeteta za koja
su zaduženi drugi društveni čimbenici (škola, zdravstvo i dr.)

*2.12.2. Provođenje dijela vježbeničke prakse navedene pod točkom
2. i 3. vježbenik će realizirati sukladno programu provođenja vježbeničke
prakse koji se odnosi na odgojitelja vježbenika u toj vrsti ustanova, a
raspoređuje ga stručni voditelj u okviru svoje stručne cjeline.*

2.13. RADNI TERAPEUT U DOMU ZA TJELESNO ILI MENTALNO OŠTEĆENE
OSOBE - VJEŽBENIK

Stručne cjeline za raspoređivanje vježbenika radnog terapeuta u domovima
za tjelesno ili mentalno oštećene osobe i duljina trajanja vježbeničke
prakse po cjelinama jesu:

1. Dom za tjelesno ili mentalno oštećene osobe, SSS (6 mjeseci) i VSS/VŠS
(9 mjeseci),

2. Dom za stare, nemoćne i duševno oboljele osobe, SSS (3 mjeseca) i
VSS/VŠS (3 mjeseca).

*2.13.1. U domu za tjelesno ili mentalno oštećene osobe, vježbenik
- radni terapeut obavlja sljedeće poslove:*

- izrađuje nacrt mjesečnog i godišnjeg programa rada,

- izrađuje nacrt programa radne skupine i individualnog programa rada
korisnika,

- vodi i nadzire rad korisnika,

- aktivno sudjeluje u procesu proizvodnje,

- pomaže i upućuje korisnike na rad i pomaže im kod prihvaćanja i usvajanja
radnih operacija i radne discipline,

- sudjeluje u unapređenju djelatnosti i tehničke opremljenosti radionice,

- sudjeluje u osiguranju higijensko-tehničkih uvjeta rada skupine,

- sudjeluje u izradi uređenja prostorija domova i okoliša,

- prati tijek realizacije grupnog i individualnog radnog programa,

- upoznaje se s organizacijom rada ustanove,

- upoznaje se sa cjelokupnim stručnim radom u domu,

- upoznaje evidenciju i dokumentaciju korisnika,

- sastavlja nacrt mišljenja i prijedloga promjene individualnog radnog
programa za korisnika,

- sastavlja nacrt izvješća i mišljenja o korisniku,

- sudjeluje u radu stručnog vijeća i vijeća terapeuta,

- sudjeluje u izradi nacrta programa i ostvarivanju suradnje s drugim
srodnim domovima socijalne skrbi i drugim pravnim i fizičkim osobama koje
obavljaju poslove socijalne skrbi,

- kontaktira s obiteljima korisnika,

- sudjeluje u nabavci potrebnog materijala i opreme za provođenje radne
terapije,

- sudjeluje u distribuciji proizvoda,

- sudjeluje u izradi evidencije nabavke potrebnog materijala i opreme
i distribucije proizvoda.

*2.13.2. U domu pod točkom 2. vježbenik-radni terapeut obavlja poslove
prema sadržaju vježbeničke prakse propisane za radnog terapeuta-vježbenika
u toj vrsti doma, a raspoređuje ga stručni voditelj u okviru svoje stručne
cjeline.*

2.14. RADNI TERAPEUT U DOMOVIMA ZA STARE, NEMOĆNE I DUŠEVNO
OBOLJELE OSOBE - VJEŽBENIK

Stručne cjeline za raspoređivanje vježbenika radnog terapeuta u domovima
za stare, nemoćne i duševno oboljele osobe i duljina trajanja vježbeničke
prakse po cjelinama jesu:

1. Dom za stare, nemoćne i duševno oboljele osobe, SSS (6 mjeseci) i
VSS/VŠS (9 mjeseci)

2. Dom za tjelesno ili mentalno oštećene osobe, SSS (3 mjeseca) i VSS/VŠS
(3 mjeseca)

*2.14.1. U domu za stare, nemoćne i duševno oboljele osobe radni terapeut-vježbenik
obavlja sljedeće poslove:*

- upoznaje se s radom i funkcioniranjem doma socijalne skrbi,

- upoznaje organizaciju stručne cjeline u kojoj obavlja vježbenički
staž,

- upoznaje opseg, strukturu i druge karakteristike problema koji se
primarno rješavaju u određenoj stručnoj cjelini,

- obavlja uvid u spise predmeta,

- sastavlja nacrt individualnog programa radno-okupacijskih, kulturno-zabavnih
i rekracijskih aktivnosti novoprimljenog korisnika,

- sudjeluje u grupnom radu s novoprimljenim korisnicima,

- sudjeluje s ostalim stručnim djelatnicima u grupnom radu s korisnicima,

- sastavlja nacrt prijedloga godišnjeg i mjesečnog programa rada,

- sastavlja nacrt izvješća radno-okupacijskih, kulturno-zabavnih i rekreacijskih
aktivnosti,

- sudjeluje u radu stručnog vijeća,

- sudjeluje u radu komisije za prijam korisnika,

- sudjeluje u izradi programa kulturno-zabavnih aktivnosti,

- sudjeluje u organiziranju radno-okupacijskih skupina korisnika,

- sudjeluje u organiziranju rekreacijskih interesnih skupina korisnika,

- sudjeluje u organiziranju zajedničkih rođendanskih proslava,

- sudjeluje u organiziranju obilježavanja prigodnih proslava,

- sudjeluje zajedno s liječnikom i fizioterapeutom na izradi radno-okupacijskih
aktivnosti teže pokretnih i nepokretnih korisnika, korisnika s umanjenim
sposobnostima,

- sudjeluje u izradi nacrta programa suradnje s drugim domovima socijalne
skrbi, te drugim čimbenicima radi unapređenja rada kulturno-zabavnih, radno-okupacijskih
i rekreacijskih aktivnosti doma,

- upoznaje se s radom stručnog vijeća doma,

- vodi evidenciju i dokumentaciju glede individualnih i grupnih aktivnosti
korisnika.

*2.14.2. U domu pod točkom 2. radni terapeut-vježbenik obavlja poslove
sukladno programu provođenja vježbeničke prakse koji se odnosi za radnog
terapeuta-vježbenika u ovoj vrsti ustanove, a raspoređuje ga stručni voditelj
u okviru svoje stručne cjeline.*

2.15. MEDICINSKA SESTRA/TEHNIČAR U DOMU ZA TJELESNO ILI MENTALNO
OŠTEĆENE OSOBE - VJEŽBENIK

Stručne cjeline za raspoređivanje vježbenika medicinske sestre u domovima
za tjelesno ili mentalno oštećene osobe i duljina trajanja obavljanja vježbeničke
prakse po cjelinama jesu:

1. dom za tjelesno ili mentalno oštećene osobe, SSS (4 mjeseca) i VŠS
(6 mjeseci),

2. dom za djecu bez odgovarajućeg roditeljskog staranja, SSS (15 dana)
i VŠS (1 mjesec),

3. dom za stare, nemoćne i duševno oboljele osobe, SSS (15 dan) i VŠS
(1 mjesec),

4. zdravstvene ustanove (4 mjeseca).

*2.15.1. U domu za tjelesno ili mentalno oštećene osobe vježbenik-medicinska
sestra/tehničar obavlja sljedeće poslove:*

- upoznaje organizaciju rada doma,

- brine se za higijenu bolesničkih soba i drugih prostorija unutar zdravstvene
jedinice,

- brine se za inventar, rublje i posuđe,

- prima i smještava korisnike u zdravstvenu jedinicu,

- brine se za osobnu higijenu korisnika u zdravstvenoj jedinici i provodi
davanje propisane terapije bolesnim i drugim korisnicima doma,

- surađuje s liječnicima koji dolaze u ustanovu,

- priprema i vodi korisnike na pregled u zdravstvene ustanove (bolnice,
ambulante),

- kontaktira s obitelji,

- izrađuje i vodi medicinsku dokumentaciju i evidenciju,

- sudjeluje u hranjenju i održavanju osobne higijene korisnika doma,

- obavlja dezinfekciju i sterilizaciju,

- promatra korisnike, uočava promjene zdravstvenog stanja korisnika
i poduzima mjere za provođenje liječničke intervencije,

- pruža prvu pomoć,

- sudjeluje u radu stručnog vijeća.

*2.15.2. U domovima pod točkom 2. i 3. vježbenik-medicinska sestra/tehničar
obavlja poslove prema sadržaju vježbeničke prakse propisane za medicinsku
sestru/tehničara-vježbenika u ovoj vrsti domova, a raspoređuje ga stručni
voditelj u okviru svoje stručne cjeline.*

*2.15.3. Medicinska sestra/tehničar 4 mjeseca provodi u zdravstvenim
ustanovama i to 2,5 mjeseca u bolničkoj djelatnosti i 1,5 mjesec u primarnoj
zdravstvenoj zaštiti*

Medicinska sestra/tehničar u bolničkoj djelatnosti provodi vježbeničku
praksu u ovim cjelinama:

a) zdravstvena njega internističkih, bolesnika (15 dana),

b) zdravstvena njega kod infektivnih bolesti (15 dana),

c) zdravstvena njega u pedijatriji (15 dana),

c) zdravstvena njega u neurologiji (15 dana),

d) zdravstvena njega u psihijatriji (15 dana).

Medicinska sestra/tehničar u primarnoj zdravstvenoj zaštiti obavlja
vježbeničku praksu u sljedećim cjelinama:

a) djelatnost patronaže ili kućne njege (15 dana),

b) zdravstvena njega u djelatnosti predškolske djece (7 dana),

c) zdravstvena njega u djelatnosti školske djece (7 dana),

d) zdravstvena njega u djelatnosti za zaštitu zdravlja žene (7 dana),

e) zdravstvena njega u djelatnosti opće medicine (7 dana).

Medicinska sestra obavlja vježbeničku praksu u zdravstvenim ustanovama
sukladno sadržaju prema propisima zdravstva, u trajanju određenom ovim
Pravilnikom.

2.16. MEDICINSKA SESTRA U DOMU ZA DJECU BEZ ODGOVARAJUĆEG RODITELJSKOG
STARANJA-VJEŽBENIK

Stručne cjeline za raspoređivanje vježbenika - medicinske sestre u domovima
za djecu bez odgovarajućeg roditeljskog staranja i duljina trajanja obavljanja
vježbeničke prakse jesu:

1. Dom za djecu bez odgovarajućeg roditeljskog staranja SSS (4 mjeseca)
i VSS (6 mjeseci),

2. Dom za tjelesno ili mentalno oštećene osobe, SSS (15 dana) i VŠS
(1 mjesec),

3. Dom za stare, nemoćne i duševno oboljele osobe, SSS (15 dana) i VŠS
(1 mjesec)

4. Zdravstvene ustanove (4 mjeseca).

*2.16.1. U domu za djecu bez odgovarajućeg roditeljskog staranja medicinska
sestra - vježbenik obavlja sljedeće poslove:*

- sudjeluje u skrbi o ishrani djece,

- sudjeluje u skrbi o higijeni, njezi i zdravlju djece,

- sudjeluje u odvođenju djece na specijalističke preglede,

- sudjeluje u higijeni prostora i opreme koju djeca koriste,

- sudjeluje u organizaciji odgojnog i rekreativnog rada s djecom,

- sudjeluje u poduzimanju mjera potrebitih za poduzimanje liječničkih
intervencija,

- sudjeluje u provođenju određene terapije,

- sudjeluje u provođenju redovitih cijepljenja i sistematskih pregleda
djece,

- sudjeluje u poticanju psihomotornog i intelektualnog razvoja djece,

- sudjeluje u izradi i provedbi stručne dokumentacije i evidencije u
ustanovi,

- sudjeluje u praćenju kontakata roditelja i djeteta i davanju mišljenja
glede kvalitete istoga,

- sudjeluje u provođenju rekreativnih aktivnosti,

- prisustvuje u radu sastanaka stručnih tijela u ustanovi.

*2.16.2. Rad u domovima pod točkama 2. i 3. medicinska sestra-vježbenik
obavlja poslove sukladno programu provođenja vježbeničke prakse za medicinsku
sestru-vježbenika u ovim vrstama ustanova, a raspoređuje stručni voditelj,
u okviru svoje stručne cjeline.*

*2.16.3. Rad u zdravstvenim ustanovama*

*Medicinska sestra 4 mjeseca provodi u zdravstvenim ustanovama i to
u bolničkoj djelatnosti i primarnoj zdravstvenoj zaštiti.*

Zdravstvena njega u bolničkoj djelatnosti obuhvaća:

- zdravstvenu njegu u pedijatriji (3 mjeseca)

Zdravstvena njega u primarnoj zdravstvenoj zaštiti obuhvaća:

- zdravstvenu njegu u djelatnosti zaštite predškolske djece (15 dana)

- zdravstvenu njegu u djelatnosti zaštite školske djece (15 dana)

Vježbenička praksa u zdravstvenim ustanovama (bolnička djelatnost i
primarna zdravstvena zaštita) provodit će se sukladno planu i programu
provođenja vježbeničkog staža u zdravstvenim ustanovama, a u trajanju određenim
ovim Pravilnikom.

2.17. MEDICINSKA SESTRA U DOMOVIMA ZA STARE, NEMOĆNE I DUŠEVNO
OBOLJELE OSOBE - VJEŽBENIK

Stručne cjeline za raspoređivanje vježbenika medicinske sestre u domovima
za stare, nemoćne i duševno oboljele osobe i duljina trajanja obavljanja
vježbeničke prakse jesu:

1. Dom za stare, nemoćne i duševno oboljele, SSS (4 mjeseca) i VŠS (6
mjeseci),

2. Dom za djecu bez roditelja, SSS (15 dana) i VŠS (1 mjesec),

3. Dom za tjelesno, duševno ili višestruko oštećenu djecu, SSS (15 dana)
i VŠS (1 mjesec)

4. Zdravstvena ustanova (4 mjeseca).

*2.17.1. U domu za stare, nemoćne i duševno oboljele osobe medicinska
sestra-vježbenik obavlja ove poslove:*

- upoznavanje s radom i funkcioniranjem doma socijalne skrbi,

- upoznavanje organizacije stručne cjeline u kojoj obavlja vježbenički
staž,

- sudjelovanje u provođenju opće i specijalne njege na jedinici za pojačanu
njegu

- sudjeluje u provođenju ambulantnih pretraga,

- provodi davanje propisane terapije, mjerenju krvnog tlaka, previjanju,
uzimanju uzoraka za laboratorijske pretrage,

- sudjeluje u hranjenju nepokretnih korisnika,

- sudjeluje u davanju klizme i sredstva za čišćenje,

- mjeri temperaturu i diurezu,

- sudjeluje u provođenju kateterizacije i previjanja korisnika,

- vrši sterilizaciju zavojnog materijala i instrumenata,

- vodi evidenciju davanja propisane terapije,

- vodi evidenciju pruženih usluga (kupanja, hranjenja, stolica, duereza),

- priprema korisnika za pregled u drugim zdravstvenim ustanovama,

- sudjeluje u prihvatu korisnika na jedinici za pojačanu njegu,

- sudjeluje kod uređenja umrlog i vrši izmještanje u izolaciju,

- sudjeluje kod davanja parenteralne terapije.

*2.17.2. U domovima pod točkom 2. i 3. medicinska sestra-vježbenik
obavlja poslove prema sadržaju vježbeničke prakse propisane za tu vrstu
ustanove, a stručni voditelj je raspoređuje u okviru svoje stručne cjeline*

*2.17.3. Medicinska sestra 4 mjeseca provodi u zdravstvenim ustanovama
i to 2,5 mjeseca u bolničkoj djelatnosti i 1,5 mjesec u primarnoj zdravstvenoj
zaštiti*

Medicinska sestra u bolničkoj djelatnosti provodi vježbeničku praksu
u ovim cjelinama:

a) zdravstvena njega, internističkih bolesnika (15 dana),

b) zdravstvena njega kod infektivnih bolesti (15 dana),

c) zdrastvena njega u neurologiji (15 dana),

d) zdravstvena njega u psihijatriji (30 dana).

Medicinska sestra u primarnoj zdravstvenoj zaštiti obavlja vježbeničku
praksu u sljedećim cjelinama:

a) djelatnosti patronaže ili kućne njege (30 dana),

b) zdravstvena njega u djelatnosti za zaštitu zdravlja žene (15 dana),

c) zdravstvena njega u djelatnosti opće medicine (15 dana).

Medicinska sestra obavlja vježbeničku praksu u zdravstvenim ustanovama
sukladno sadržaju prema propisima zdravstva, a u trajanju određenom ovim
Pravilnikom.

2.18. FIZIOTERAPEUT U DOMU ZA TJELESNO ILI MENTALNO OŠTEĆENE
OSOBE - VJEŽBENIK

Stručne cjeline za raspoređivanje vježbenika fizioterapeuta u domovima
za tjelesno ili mentalno oštećene osobe i duljina trajanja vježbeničke
prakse po cjelinama jesu:

1. dom za tjelesno ili mentalno oštećene osobe, SSS (4 mjeseca) i VŠS
(6 mjeseci),

2. dom za stare, nemoćne i duševno oboljele osobe, SSS (15 dana) i VŠS
(1 mjesec),

3. zdravstvene ustanove (4 mjeseca)

*2.18.1. U domu za tjelesno ili mentalno oštećene osobe vježbenik
obavlja ove poslove:*

- upoznaje se s organizacijom rada doma,

- upoznaje se sa stručnim radom zdravstvene jedinice,

- surađuje s liječnicima kod obavljanja specijalističkih pregleda korisnika
u ustanovi,

- priprema nacrt godišnjeg plana i programa rada,

- izrađuje nacrt individualnog plana po preporuci liječnika,

- vodi dokumentaciju i evidenciju,

- kontaktira s obiteljima,

- sudjeluje u radu stručnog vijeća,

- primjenjuje kineziterapeutske postupke u rehabilitaciji korisnika
(provodi vježbe za relaksaciju i individualnu medicinsku gimnastiku, provodi
medicinsku rehabilitaciju u postoperativnom tretmanu, provodi vježbe za
primjenu ortopedskih pomagala, vježbe hodanja, vježbe kod skolioza, lordoza,
kifoza, deformacije stopala), primjenjuje hidroterapiju - kupke, tuševi,
vježbe i masaže u bazenu, krioterapiju - krio masaža, oblozi, parafinoterapiju
te klasičnu masažu.

- provodi fizikalnu terapiju.

*2.18.2. Vježbenik fizioterapeut provodi jedan dio vježbeničke prakse
u zdravstvenim ustanovama i to u trajanju od 4 mjeseca, a u svom sadržaju
obavlja ga prema propisima zdravstva, i to: na poslovima kineziterapije
vježbenik fizioterapeut provodi 3 mjeseca, a na poslovima fizikalne terapije
1 mjesec.*

PRILOG 2

*Obrazac 1*

(Format 14x20 cm)
                                                  *(Vanjska strana
korica)*

|  |
| --- |
| **VJEŽBENIČKA KNJIŽICA  stručnih djelatnika u ustanovama  socijalne skrbi** |

                                                                           *(1.
strana)*

|  |
| --- |
| Broj osobne iskaznice                                            \_\_\_\_\_\_\_\_\_\_\_\_\_\_\_\_\_\_\_\_\_\_                                            \_\_\_\_\_\_\_\_\_\_\_\_\_\_\_\_\_\_\_\_\_\_                                                (vlastoručni potpis)    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                            (Ime i prezime)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                   (nadnevak i mjesto rođenja)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            (nadnevak diplomiranja i naziv učilišta)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_        (nadnevak položene mature i naziv srednje škole)      Ime i prezime glavnog stručnog voditelja, vrsta i stupanj  stručne spreme  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                       Ravnatelj ustanove socijalne skrbi                                          M.P. |

*(2.
strana lijevo)*

|  |
| --- |
| Naziv i sjedište          Ustrojbena               Trajanje              ustanove socijalne      stručna                     praktičnog            skrbi                          jedinica                    rada        - druge pravne                                          od \_\_\_\_\_\_\_    osobe ili službe                                          do\_\_\_\_\_\_\_        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    OPIS POSLOVA                                              Stručni voditelj:                       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                     (potpis) |

*(3
strana desno)*

|  |
| --- |
| Provjeravanje uspjeha  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vježbenik je praktično riješio ove zadaće  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vježbenik je odgovorio na ova pitanja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Opisna ocjena uspjeha:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                Stručni voditelj:                                      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                      (potpis) |

*(strana
22)*

|  |
| --- |
| Bilješke glavnog stručnog voditelja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vježbenik je/nije ispunio uvjete za polaganje stručnog ispita                                                                    Glavni stručni voditelj:                                    \_\_\_\_\_\_\_\_\_\_\_\_\_\_\_\_\_\_\_\_\_                                              (potpis) |

*PRILOG
3
Obrazac 2* (Format 21x30 cm)
MINISTARSTVO RADA I SOCIJALNE SKRBI
Ispitno povjerenstvo
Klasa: \_\_\_\_\_\_\_\_\_\_\_\_\_\_\_
Ur.broj: \_\_\_\_\_\_\_\_\_\_\_\_\_
Zagreb,
Na temelju članka \_\_\_\_\_\_\_\_\_Pravilnika o vježbeničkom stažu
stručnih djelatnika u ustanovama socijalne skrbi ("Narodne novi-
ne", broj \_\_\_\_\_\_\_\_\_\_\_ ) Ministarstvo rada i socijalne skrbi izdaje ovo

                                                      **UVJERENJE
                                            o položenom stručnom ispitu**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                (ime i prezime)                         (nadnevak rođenja)

\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, \_\_\_\_ \_\_\_\_\_\_\_\_\_\_\_\_
             (mjesto rođenja)               (općina rođenja)             (državljanstvo)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_, polagao-la je dana\_\_\_\_\_\_\_\_\_\_\_\_\_\_\_\_\_\_
     (prebivalište i adresa)

stručni ispit za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , pred Ispitnim povjerenstvom
                               (navesti zvanje i struku)

Ministarstva rada i socijalne skrbi

ISPITNO POVJERENSTVO OCIJENILO JE DA JE IMENOVANI-
NA POLOŽILA STRUČNI ISPIT.
Ovo uvjerenje oslobođeno je od plaćanja upravnih pristojbi
temeljem članka 6. stavka 1. točke 14. Zakona o upravnim pristojbama
("Narodne novine", br. 8/96.)
                                                          Predsjednik Ispitnog
                                                           povjerenstva

Pravilnik, NN 29/1998-359
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)